Asiakasnäkökulma palveluprosessin kehittämiseen Case: Kotikolmoset Oy - PDF\nDownload "Asiakasnäkökulma palveluprosessin kehittämiseen Case: Kotikolmoset Oy"\n1 Asiakasnäkökulma palveluprosessin kehittämiseen Case: Kotikolmoset Oy Rainio, Iina 2012 Laurea Lohja\n2 Laurea-ammattikorkeakoulu Laurea Lohja Asiakasnäkökulma palveluprosessin kehittämiseen Case: Kotikolmoset Oy Iina Rainio Liiketalouden koulutusohjelma Opinnäytetyö Toukokuu, 2012\n3 Laurea-ammattikorkeakoulu Laurea Lohja Liiketalouden koulutusohjelma Tiivistelmä Iina Rainio Asiakasnäkökulma palveluprosessin kehittämiseen Case: Kotikolmoset Oy Vuosi 2012 Sivumäärä 70 Tämän opinnäytetyön tavoitteena oli kehittää asiakasnäkökulmasta avaimet käteen - remontteja tarjoavan Kotikolmoset Oy:n palveluprosessia ja toteuttaa asiakastyytyväisyystutkimus. Asiakastyytyväisyystutkimuksen avulla selvitettiin asiakkaiden käsityksiä yrityksen tarjoaman palvelupolun vastaavuudesta asiakkaiden kokemaan palvelupolkuun. Palveluprosessin ja sen sisältämän palvelupolun kuvaamisen tarkoituksena oli jäsentää Kotikolmoset Oy:n toimintaa palvelumuotoilun teorian avulla. Teoreettinen viitekehys rakennettiin palveluprosessista, palvelumuotoilusta, asiakastyytyväisyydestä ja asiakastyytyväisyysjohtamisesta. Keskeinen tutkimusongelma oli asiakkaiden mielipiteiden puuttuminen. Tutkimusongelma tiivistettiin kysymykseen: mitkä ovat keskeiset laadun osatekijät Kotikolmoset Oy:n palvelupolulla? Tutkimus suoritettiin ensimmäistä kertaa yrityksen historiassa ja se tehtiin kvantitatiivisena kokonaistutkimuksena. Asiakastyytyväisyystutkimus lähetettiin koko asiakaskannalle postitse ja saadut palautteet analysoitiin SPSS Inc -ohjelmiston avulla. Lomakkeita lähetettiin 378 ja niitä palautui 150. Vastausprosentiksi muodostui 40. Tulosten mukaan asiakkaiden tyytyväisyys yritykseen on hyvä. Vastaajista 89 prosenttia oli tyytyväisiä yrityksen toimintaan ja heistä 86 prosenttia voisi suositella yritystä ystävilleen tai tutuilleen. Yrityksen työntekijöiden ammattitaitoa ja asiakaspalvelutaitoja pidettiin korkeina. Ongelmia asiakkaiden mukaan oli yrityksen jälkipalvelussa, tuotemalliston suppeudessa ja sisäisessä tiedottamisessa. Johtopäätöksenä todettiin yrityksellä olevan eniten kehitettävää yrityksen sisäisessä tiedonkulussa sekä jälkipalvelussa. Korjattuna nämä asiat parantavat todella paljon yrityksen tyytyväisten asiakkaiden osuutta. Yritystoiminnan jatkuvuuden kannalta olisi myös tärkeää saada asiakkaat suosittelemaan yrityksen palveluita uusille asiakkaille. Jatkotutkimuksena voitaisiin tehdä tutkimus yrityksen myynti- ja asiakaspalvelukoulutuksen vaikutuksesta sen palveluprosessin eri vaiheisiin. Asiasanat: palveluprosessi, palvelupolku, asiakastyytyväisyys.\n4 Laurea University of Applied Sciences Laurea Lohja Business Administration Programme Abstract Iina Rainio Customer perspective on development of service process Case: Kotikolmoset Ltd. Year 2012 Pages 70 The purpose of this thesis was to develop Kotikolmonen Ltd service process from the customer s viewpoint and to execute a customer satisfaction survey. The customer satisfaction survey clarified the customers and the company s different viewpoints about the customer service path. By describing the customer service path and the service process, the Kotikolmonen Ltd:s operations were analyzed. The analysis was based on the theory of service design. The theoretical frame of reference includes service process, service design, customer satisfaction and customer satisfaction management. The absence of the customers opinions was the key problem. This problem leads to the main question: what are the main quality components of the Kotikolmonen Ltd. customer service path? This research was performed for the first time in the history of the company and it was carried out as a quantitative research. The customer satisfaction survey was sent to all their customers. The received feedback was analyzed with the help of SPSS Inc. software. Three hundred and seventy eight forms were sent to the customers and 150 forms were returned. The return rate was 40 per cent. According to the survey results, customer satisfaction was very high. Eighty nine per cent of the customers were satisfied with the company. Eighty six per cent of them could recommend the company to their friends or acquaintances. The workers professional and customer service skills were considered high. According to the customers, there were some problems in the company s after service, the limited variety of products and in the internal communication. In conclusion, the research shows that the internal flow of information and after service can be improved. By improving these factors, the number of satisfied customers will increase. It is also important for customers to recommend the Kotikolmonen Lts. services, in order to create continuity and growth of the company. As a topic of further study, Kotikolmonen Ltd. could research the influence of employee sales and customer service training on different stages of the service process. Keywords: service process, customer service path, customer satisfaction.\n5 Sisällys 1 Johdanto Opinnäytetyön tarkoitus ja tavoite Tutkimusongelma ja aiheen rajaus Opinnäyteraportin rakenne Teoreettinen viitekehys Palveluprosessi Palvelumuotoilu ja palvelun arvon muodostuminen Palvelupolku Palvelutuokiot ja kontaktipisteet Yrityksen palveluprosessi ja palvelupolku Asiakastyytyväisyysjohtaminen Asiakastyytyväisyys Asiakastyytyväisyysmittaus Toiminnallinen viitekehys Remonttiala yleisesti Uudellamaalla Kotikolmoset Oy Tutkimusmenetelmät Kvantitatiivinen eli määrällinen tutkimus Haastattelu tutkimusmenetelmänä Tiedonkeruumenetelmät Tutkimuksen reliabiliteetti ja validiteetti Asiakastyytyväisyystutkimuksen tulokset Vastaajien ikä ja sukupuoli Vastaajien asuinpaikka ja remontin toteutusvuosi Vastaajien remonttilajit Remonttiyrityksen valintaperusteet Syyt yrityksen suositteluun Asiakkaiden mielipiteet remonttisuunnittelijoista Asiakkaiden mielipiteitä asentajasta Asiakkaiden mielipiteitä työnjohtajasta Asiakkaiden mielipiteitä yrityksestä yleensä Yleinen tyytyväisyys yritykseen Asiakkaiden parannusehdotuksia yrityksen toimintaan Asiakkaiden suosittelu remonttityypeittäin Asiakkaiden suosittelu mainoskanavan perusteella Yhteenveto ja johtopäätökset Lähteet... 56\n6 1 Johdanto Koko yhteiskunta on jo muutaman sukupolven ajan elänyt tavarayltäkylläisessä maailmassa ja tavaroiden omistaminen on käynyt yhä merkityksettömämmäksi. Nykyään haluamme elämäämme enemmän elämää helpottavia ratkaisuja kuin materiaalista hyvää. Nämä helpottavat ratkaisut ovat usein palveluita. Kohdeyritykseni kohdalla palvelu tarkoittaa vaivatonta remonttia. Remontti koetaan usein vaivalloiseksi, keskenjääväksi, rahan tuhlaukseksi tai itse sählätyksi työksi, jonka lopputulos on parhaimmillaankin vain kohtuullisen hyvä. Kohdeyritykseni yritysidea on tehdä asiakkaillensa mahdollisimman vaivattomia remontteja. Tässä tapauksessa vaivattomuus muodostuu palvelusta, joka viedään asiakkaan kotiin, helposta remontista ja sen kokonaisvaltaisesta hoitamisesta purkutöistä loppusiivoukseen. Palvelu on subjektiivinen käsite ja aina yksilöllinen ajassa tapahtuva kokemus, jonka täsmälleen samanlainen uusiminen on mahdotonta. Kohdeyritys on pyrkinyt tuotteistamaan palveluaan avaimet käteen -paketin kautta. Avaimet käteen -paketti kuvaa remonttipalvelun kokonaisvaltaisuutta. Asiakkaan tehtäväksi remontissa jää vain remontin suunnittelu remonttisuunnittelijan kanssa sekä remontista syntyneiden laskujen maksu. Tällöin yrityksen palveluksi muodostuu suunnittelijan, asentajan, putkimiehen ja sähkömiehen työt, taloyhtiön ja rahoitusyhtiöiden papereiden hoito, tuotetakuut, tuotteiden hankinta ja asennus, remontin valvonta ja työnjohto. Asiakkaan harteilta tippuu monta huolta kun yritys huolehtii kaikesta. Yrityksen johdon haastattelun pohjalta saatiin tietoa yrityksen palveluprosessin vaiheista. Palveluprosessin kuvaamisen kautta laadittiin asiakastyytyväisyystutkimus. 1.1 Opinnäytetyön tarkoitus ja tavoite Opinnäytetyöni on tutkimuksellinen kehittämishanke, jonka tärkeänä osana on asiakastyytyväisyystutkimuksen tekeminen ja analysointi. Työn aiheen sain kohdeyritykseni omistajilta Tuomas Rainiolta ja Aarne Rainiolta. Kotikolmoset Oy ei ole aiemmin tehnyt asiakastyytyväisyystutkimusta eikä palveluprosessin kuvausta. Yrityksen omistajat kokivat niiden tutkimisen tärkeäksi yrityksen tulevaisuuden kannalta. Yrityksen palvelua on tarkoitus kehittää asiakastyytyväisyyskyselyn tulosten pohjalta vastaamaan paremmin asiakkaiden tarpeita. Työn päätavoite on kartoittaa asiakkaiden mielipiteitä yrityksen palveluprosessin suhteen. Toinen tavoite on kehittää asiakastyytyväisyyskyselyn pohjalta yritykselle uusia kehittämistavoitteita palveluprosessin suhteen.\n7 7 1.2 Tutkimusongelma ja aiheen rajaus Tutkimusongelma on asiakkaiden mielipiteiden puuttuminen. Tutkimusongelma voidaan tiivistää kysymykseen: mitkä ovat keskeiset laadun osatekijät Kotikolmoset Oy:n palvelupolulla? Keskeisiä tekijöitä tutkittiin asiakastyytyväisyystutkimuksen keinoin. Tähän saakka yritys on kehittänyt palveluitaan yrittäjien omien näkemysten pohjalta. Kuitenkaan ei voida olla varmoja, onko kehityksen suunta asiakkaiden mielestä oikea. Tämän vuoksi asiakkaiden mielipiteitä tutkittiin heidän kokeman palvelupolun kautta. Asiakastyytyväisyystutkimuksella haettiin tietoa yrityksen kokeman palvelupolun vaiheiden vastaavuudesta asiakkaan kokeman palvelupolun vaiheisiin. Palvelupolkua tutkittiin kokonaisuudessaan eli palveluun tutustumista, palvelun saavuttamista, palvelutapahtumaa ja jälkipalvelua. Asiakastyytyväisyystutkimuksen tärkeimmät kysymykset oli rajattu koskemaan remonttisuunnittelijan, asentajan ja työnjohtajan ammattitaitoa, täsmällisyyttä, työnjälkeä, asiakaspalvelutaitoja ja aikataulutusta. Nämä ovat tärkeimpiä palvelupisteitä yrityksen palvelupolulla. Asiakas on ollut yhteydessä yritykseen näiden työntekijöiden kautta ja silloin asiakkaalle on muodostunut mielipide heidän tarjoamastaan palvelusta. Työn tutkimuksellinen osuus on rajattu näihin asioihin koska ne ovat kuvaavimpia asiakkaan kokeman palvelun suhteen. Asiakastyytyväisyystutkimus rajattiin koskemaan vain yrityksen palkkalistoilla olevien henkilöiden palveluosuutta. Ulkoistetut putki- ja sähkömiehen työt jätettiin hyvin vähälle tutkimiselle, koska he eivät työskentele yrityksessä säännöllisesti ja eivät ole olleet kuin muutaman remontin osatekijöinä. Työn teoreettinen osuus on rajattu käsittelemään palveluprosessia, palvelupolkua, asiakastyytyväisyyttä ja asiakastyytyväisyysmittausta. Nämä teoriaosuudet ovat suoraan yhteydessä työn tutkimukselliseen osuuteen ja ne katsottiin tarpeellisiksi teorioiksi tässä työssä.\n8 8 1.3 Opinnäyteraportin rakenne Opinnäytetyö on muodoltaan toiminnallinen ja jakautuu teoreettiseen viitekehykseen ja toiminnalliseen asiakastyytyväisyystutkimukseen. Teoreettinen viitekehys on muodostunut alan kirjallisuudesta, Internet-lähteitä lisätietona hyödyntäen. Asiakastyytyväisyystutkimus tehtiin kvantitatiivisena kokonaistutkimuksena yrityksen sen hetkiselle asiakaskannalle. Kyselylomakkeessa oli strukturoituja avoimia kysymyksiä sekä Likertin viisi asteikko järjestelmää käyttäen tehtyjä asteikko kysymyksiä. Tutkimuksen analysoinnissa käytettiin SPSS Inc. ohjelmaa jonka avulla tarkasteltiin kyselyn tuloksia. Ensimmäinen luku on johdanto (kuva: 1), joka sisältää johdannon lisäksi tutkimusongelman, aiheen rajauksen ja perustelut. Toisessa luvussa avataan teoreettinen viitekehys, joka käsittelee palveluprosessia, palvelupolkua, asiakastyytyväisyyttä ja asiakastyytyväisyysmittausta. Kolmas luku sisältää palveluprosessin ja sen teoreettisen kuvauksen asiakkaan näkökulmasta. Neljännessä luvussa käsitellään kohdeyrityksen palveluprosessia. Viides luku sisältää toiminnallisen viitekehyksen. Kuudennessa luvussa avataan tutkimusmenetelmiä ja seitsemännessä luvussa esitellään tutkimustuloksia. Kahdeksas luku sisältää työn yhteenvedon. Yhdeksäs luku sisältää työn kriittisen arvostelun sekä johtopäätökset. Johdanto Teoreettinen viitekehys Toiminnallinen viitekehys Tutkimusmenetelmät Asiakastyytyväisyystutkimuksen tulokset Yhteenveto ja johtopäätökset Kuva 1: Opinnäytetyön rakenne\n9 9 2 Teoreettinen viitekehys Keskeisiä käsitteitä tässä työssä ovat palveluprosessi, palvelupolku, asiakastyytyväisyysjohtaminen ja asiakastyytyväisyysmittaus. Seuraavaksi avataan teoreettinen viitekehys( kuva:2). Teoreettisen viitekehyksen hahmottaminen alkaa palveluprosessin tutkimisella. Palveluprosessi pitää sisällään koko yrityksen palvelun, asiakkaiden tapaamisesta työntekijöiden kehityskeskusteluihin. Tässä työssä palveluprosessin vaiheista tutkitaan vain asiakkaan kokemia palvelupolun vaiheita. Palvelupolku on osa palveluprosessia ja sen vaiheita ovat palveluun tutustuminen, palvelun saavuttaminen, palvelutapahtuma ja jälkipalvelu. Palveluun tutustuminen tarkoittaa sitä tapaa millä asiakas on saanut inspiraation olla yhteydessä yritykseen. Tapoja on yhtä monia kuin on yrityksiäkin. Kohdeyritykseni kohdalla näitä tapoja ovat muun muassa suorajakelumainos, Internet-sivut ja mainos ständit kaupoissa. Palvelun saavuttaminen tarkoittaa asiakkaan kohdalla remonttisuunnittelijan saapumista asiakkaan kotiin. Kun remontin suunnittelu tapahtuu asiakkaan mukavuusalueella, hänen kotonaan, voidaan palvelua kutsua nimenomaan avaimet käteen -palveluksi. Yrityksen palvelukonseptin mukaisesti avaimet käteen -palvelu tarkoittaa juuri tällaista palvelua jossa kaikki tehdään asiakkaan mukavuusalueella. Palvelupolun kolmas vaihe on itse palvelutapahtuma. Palvelutapahtumassa asiakas saa koko palvelun hyödyn itselleen. Kohdeyritykseni kohdalla palvelutapahtuma tarkoittaa remontin toteutusta. Toteutukseen sisältyy remonttisuunnittelijan, asentajan ja työnjohdon yhteydet asiakkaaseen. Jälkipalvelu on viimeinen palvelupolun vaiheista ja se tarkoittaa asiakkaan näkökulmasta varsinaisen palvelutapahtuman jälkeisiä kontakteja yritykseen. Kohdeyrityksen kohdalla tämä tarkoittaa suunnittelijan käyntiä valmistuneessa kohteessa, niin sanottua kohteen kuittaamista. Palvelupolun tutkimisesta kertynyttä tietoa täydennetään yrityksen asiakastyytyväisyydestä vastaavaa myyntipäällikköä haastattelemalla. Näiden tietojen pohjalta laaditaan asiakastyytyväisyysmittaus. Asiakastyytyväisyysmittaus, eli tässä tapauksessa postitse suoritettu asiakastyytyväisyyskysely, suoritetaan ja analysoidaan. Analysoinnin kautta selvitetään mahdolliset palvelupolun puutteet ja vahvuudet. Analysoinnista saatu tieto muokataan uudeksi asiakastyytyväisyyslomakkeeksi ja yritykselle tehdään ehdotus mahdollisista parannuksista palvelumuotoiluun.\n10 TIETOA 10 Asiakastyytyväisyysjohtaminen palvelu Parannusehdotukset yrityksen palvelupolun vaiheisiin Markkinointi Myynti Asennus Palveluun Palvelun saa- Palvelu tutustuminen vuttaminen tapahtuma Kolmosten Kotikolmosten palvelupolku Tulosten analysointi Tietoa asiakastyytyväisyydestä Palveluprosessi Jälki- Asiakastyytyväisyysmittaus Kuva 2: Opinnäytetyön teoreettinen viitekehys Tämä tutkimus on ensimmäinen asiakastyytyväisyystutkimus Kotikolmoset Oy:n historiassa ja se on tarkoitus uusia tulevaisuudessa säännöllisesti. Kun tyytyväisyyttä mitataan säännöllisesti, siihen reagoiminen on nopeampaa ja tehokkaampaa. 2.1 Palveluprosessi Palveluprosessi tarkoittaa asiakkaan tiettyyn ongelmakokonaisuuteen kohdistuvaa palvelutapahtumien muodostamaa toimintosarjaa. Toimintosarjan kuluessa asiakas saa palvelun tuoman hyödyn itselleen ja palvelua tuottavan yrityksen kassa ja asiantuntemus karttuu. Asiakkaalta saatu palaute palvelusta on erittäin tärkeää ja sen avulla yritys saa kallisarvoisia ideoita toimintansa kehittämiseen. (Lehtinen & Niinimäki 2005, 40.) Palveluprosessille on tyypillistä että se toteutuu vain asiakkaan ja palvelun tuottajan välillä. (Grönroos ym. 2007, 168.) Prosessin loppuvaiheessa tai sen aikana asiakas saa palvelun hyödyn itselleen. Asiantuntijapalveluiden kuten remonttisuunnittelun prosessissa korostuu asiakkaan\n11 11 osallistuminen tuotoksen syntymiseen. Tällöin asiakas tuottaa palvelun yhdessä palvelun tuottajan kanssa ja on keskeisessä roolissa palvelun kehittämisen kanssa. (Lehtinen & Niinimaa 2005, ) Palveluprosessin kuvaamisen kautta voidaan tarkemmin hahmottaa ketkä osallistuvat palvelun tuottamiseen. Kuvaamalla voidaan selventää myös eri tekijöiden rooleja prosessin eri vaiheissa ja niiden kestossa. (Lehtinen & Niinimäki 2005, 41.) Palveluprosessia voidaan kuvata toimintakaavion avulla joka sisältää palveluprosessin vaiheet sekä niihin osallistuvat henkilöt asiakkaan näkökulmasta. Näin kuvattuna voidaan ymmärtää kaikki palveluprosessin työvaiheet ja niihin kulutetut resurssit. Kaavioon voidaan merkitä kunkin työnvaiheen kestot ja käytetyt resurssit sekä palvelun vaiheet joissa asiakas on läsnä. (Palvelujen tuotteistamisesta kilpailuetua Opas yrityksille 2009, 16.) Palveluprosessin kuvaukseen voidaan laittaa myös asiakkaalta odotetut toimet ja mahdollisen kolmannen osapuolen osuudet. Tällöin kuvaus muodostaa kattavan pohjan kaikkien osapuolten yhteistyölle. Kuvauksen omaleimaisuutta, vaiheita ja innovatiivisuutta on hyvä tarkastella kriittisesti ja verrata muihin alan toimijoihin, jotta yrityksen palveluprosessista saadaan laadukas, omannäköinen tuote. (Sipilä 1999, ) Toimiva tapa kuvata palveluprosessia on myös niin sanottu blueprinting. Blueprinting on toimintakaaviota tarkempi tapa kuvata palveluprosessia. (Lovelock, Wirtz & Chew 2009, 223.) Blueprinting vuokaaviossa asiakkaalle näkyvät toiminnot erotetaan sisäisistä toiminnoista ja sen avulla voi selkeämmin hahmottaa miten ja missä kohdin palveluntuottajan ja asiakkaan prosessit kohtaavat. Se tarjoaa keinon hajottaa palvelu pienempiin osiin ja kuvata tehtävittäin prosessi ja käytetyt keinot, joilla tehtävä suoritetaan. Palveluprosessin lopputulos on myös mahdollista kuvata Blueprintingin avulla. Sen etuna on se, että se antaa ajankohtaista tietoa palveluprosessin osien tärkeydestä ja tehostamismahdollisuuksista. (Lehtinen & Niinimäki 2005, 16.) Palvelumuotoilu ja palvelun arvon muodostuminen Stickdornin ja Schneiderin (2012, 57) mukaan palvelumuotoilun vahvuus on se, ettei sitä ole tarkkaan määritelty vaan se on pikemminkin yleistä ajatustapaa, prosessia ja työkaluvalikoimaa, joka pohjautuu useisiin osaamisalueisiin. Kaikki osaamisalueet voivat käyttää tätä ajatusmallia yhteisenä tapana kehittäessään menestyviä palveluita. (Stickdorn & Shneider 2012, 57.) Koska palvelumuotoilu (Service Design) on melko uusi tapa kehittää palveluja ja liiketoimintaa. Sille ei ole muodostunut tarkkaa määritelmää. Palvelumuotoilulla tarkoitetaan muotoilun keinoja hyväksi käyttäen tehtyä palvelujen innovointia, kehittämistä ja suunnittelua. Palve-\n12 12 lumuotoilu on palvelun käyttäjän näkökulmasta lähtevää suunnittelua siten että lopputulos vastaisi sekä käyttäjän että palvelun tuottajan tarpeita. (Koivisto 2007, ) Kun ihmisten teknologiset taloudelliset ja sosiaaliset elinympäristöt muuttuvat, muokkautuvat myös heidän tarpeet ja ongelmat. Näihin muutoksiin palvelumuotoilu antaa välineitä joiden avulla voidaan reagoida näihin muutoksiin. Näistä syistä johtuen on palvelumuotoilu siirtynyt materiaalien, muodon ja tuotannon suunnittelusta ihmisten tuotteiden ja teknologian välisen vuorovaikutuksen suunnitteluun. (Miettinen 2011, 26.) Palvelumuotoilun teoriakenttä on uusi alue niin Suomessa kuin kansainvälisestikin. Palvelumuotoilua on haastavaa määritellä yksiselitteisesti. Tuulaniemen mukaan sen tarkoitus on tuoda jokapäiväiseen palvelukulttuuriimme uusia ajatuksia ja tulokulmia. Palvelumuotoilun tavoite on saavuttaa 100 % asiakastyytyväisyys. (Tuulaniemi 2011, 12.) Palvelumuotoilua määritellessä esiin nousee Tuulaniemen mukaan neljä eri asiaa: palvelumuotoilu ratkaisee asiakkaan jonkin ongelman, palvelu on prosessi, palvelua ei voi omistaa ja palvelu on merkittävää ihmisten välistä vuorovaikutusta(tuulaniemi 2011, 59). Palvelumuotoilu on merkittävästi erilaista kuin entinen muotoilu. Muotoilijan työn tuotosta kutsutaan designiksi tai muotoiluksi mutta palvelumuotoilijan työprosessi on palvelumuotoilua ja lopputuotos palvelua. (Tuulaniemi 2011, 64.) Palvelumuotoilu tarkoittaa palvelun uudenlaista tarkastelua, havainnointia, jäsentelyä, uudelleen kokoamista ja hallintaa. Ensin palvelu pilkotaan pieniin osatekijöihin ja niiden tarkastelun ja muotoilun kautta rakennetaan uusi kokonaisuus ja näkökulma palveluun. Jotta palvelumuotoilu onnistuu, täytyy muotoilijan hallita muotoiltavan palvelualan terminologia, hallittava prosesseja ja työmenetelmiä sekä lopuksi osattava soveltaa näitä kaikkia käytäntöön. Palveluita on suunniteltu aina niin kauan kuin niitä on ollut olemassa. Palvelumuotoilua taas on syntynyt luvun alkupuolella. Sen syntyä on nopeuttanut palveluiden määrän kasvu ja palvelun merkityksen muuttuminen. Palvelumuotoilun juuret ovat lähtöisin Euroopasta. Suomalaiset ovat olleet vahvasti esillä palvelumuotoilun saralla muun muassa Service Design Networkin kautta. Tuulaniemen mukaan Suomessa palvelumuotoilun kärkiosaajat ovat samalla tasolla maailman parhaiden palvelumuotoilualan asiantuntijoiden kanssa. Osaajien lukumäärä on tosin vähäinen ja ensimmäinen palvelumuotoilua käsittelevä Pro gradu tutkielmakin on tehty vasta vuonna 2007, Mikko Koiviston Taideteolliseen korkeakouluun tekemä Mitä on palvelumuotoilu? Muotoilun hyödyntäminen palveluiden suunnittelussa. (Tuulaniemi 2011, ) Palvelumuotoilun keskeisin elementti on ehdottomasti ihminen, tarpeineen ja haluineen. Palvelua ei ole olemassa ilman palveltavaa kohdetta. Asiakkaan ymmärtäminen on olennainen\n13 13 osa palvelumuotoilun onnistumista. Yrityksen on ymmärrettävä mistä palvelusta tai sen osasta arvo muodostuu asiakkaalle. Tuulaniemen mukaan arvon muodostumisen elementtejä asiakkaille ovat tarpeet, odotukset, tottumukset, tavat, arvot, muiden ihmisten mielipiteet, palvelun hinta ja ominaisuudet sekä muiden vastaavien palveluiden hinta. Palvelun arvon muodostuminen (kuva: 3) kehittyy palvelun kuluttamisen aikana. Tuulaniemen mukaan asiakaskokemus voidaan jakaa kolmeen tasoon: merkitykseen, tunteisiin ja toimintaan. Jotta palvelu voi yleensä olla olemassa tulee toimintatason oletusten täyttyä. Tunnetason vaatimukset taas kuvaavat asiakkaan mielikuvien ja tuntemuksien täyttymistä. Merkitys taso antaa asiakkaalle mahdollisuuden unelmien täyttymiseen, oivaltamiseen, oppimiseen ja oman identiteetin kohottamiseen. Kuvan kolme pyramidi kuvaa asiakaskokemuksen eri tasoja. (Tuulaniemi 2011, ) ARVON MUODOSTUMISEN PYRAMIDI MERKITYS Vastaavuus identiteetin ja henkilökohtaisiin merkityksiin minusta Tee parempi ihminen TUNTEET Vastaavuus tunnetason odotuksiin Ymmärrä ja tue mitä haluan tuntea Tarjoa juuri minulle sopivia vaihtoehtoja TOIMINTA Vastaavuus toiminnalliseen tarpeeseen Auta minut prosessin läpi Tee asiasta helppo Mahdollista asian toteutus Miten konsepti mahdollistaa asioita, joita asiakas haluaa oppia, oivaltaa, saavuttaa? Miten hyvin konsepti sopii mielikuviin ja tuntemuksiin, joita asiakas haluaa kokea? Miten vaivattomasti ja sujuvasti konsepti toteuttaa asiakkaan tavoitteen? Kuva 3: Arvon muodostumisen pyramidi(tuulaniemi 2011, 75) Kun toiminnan keskiöön laitetaan yrityksen palveltavaksi tuleva ihminen, segmentoitu asiakas, yritys suunnittelee palvelun juuri niille asiakkaille jotka niitä tulevat käyttämään. Tällöin yritys myös minimoi epätodellisten asiakkaiden riskin. (Tuulaniemi 2011, ) Tätä Kotikol-\n14 14 mosilla edustaa asiakkaan tarpeiden kartoitus. Kartoituksen kautta yritys selvittä todelliset asiakkaat, jotka voisivat remontin tilata. Palvelut ovat alati muuttuvia ja eläviä toteutuksia ja kompleksisempia kuin tuotteet ja tavarat. Palvelu tuotetaan usein fyysisistä ja virtuaalisista ympäristöistä, järjestelmistä ja ihmisten välisistä vuorovaikutustilanteista. Juuri tämän takia palvelumuotoilu on monimutkaista ja vaatii kirjallisen tietämyksen lisäksi paljon käytännön kokemusta eri aloilta. Tuulaniemi on kehittänyt yksinkertaisen tavan palvelunmuotoilun työkaluksi. Hän kutsuu sitä palvelupolun vaiheiden kartoittamiseksi Palvelupolku Koska palvelu on prosessi, palvelun kuluttaminen tarkoittaa aika-akselille sijoittuvan kokemuksen kuluttamista. Palvelupolku kuvaa, miten asiakas kulkee ja kokee palvelun aikaakselilla. (Tuulaniemi 2011, 78.) Palveluprosessi koostuu Tuulaniemen (2011, 78) mukaan palvelutapahtumista eli palveluntuottajan ja vastaanottajan välisistä vuorovaikutustilanteista. Palvelupolku kuvaa asiakkaan kokemusta. Palvelupolku voidaan jakaa pienempiin osatekijöihin eli palvelukontaktipisteisiin ja palvelutuokioihin. Palvelupolku jaetaan neljään eri palvelutuokioon. Tuokioita ovat palveluun tutustuminen, matkustus/kulkeminen/palvelun saavuttaminen, palvelutapahtuma ja jälkipalvelu. Palvelupolku voidaan jakaa myös asiakkaalle muodostuvan arvon perusteella. Tällöin palvelutuokioita ovat esipalvelu, ydinpalvelu ja jälkipalvelu. Esipalveluvaiheessa tapahtuu asiakkaan ensimmäinen kontakti palvelun tuottajaan esimerkiksi puhelimessa, Internetissä tai messuilla. Ydinpalveluvaiheessa tapahtuu varsinainen arvon muodostuminen asiakkaalle. Jälkipalvelulla Tuulaniemi tarkoittaa varsinaisen arvon muodostumisen jälkeisiä palveluita, esimerkiksi asiakaspalautteita. Palvelupolku on kuvaus yrityksen kokonaispalvelusta. Palvelupolun kuvausta tarvitaan silloin kun yrityksellä on tarve suunnitella ja analysoida sitä. Tällöin tarkasteluun otetaan mukaan tarvittava määrä palvelupolun vaiheita. Opinnäytetyö tarkastelee koko yrityksen palvelupolkua Palvelutuokiot ja kontaktipisteet Palvelutuokiot koostuvat useista kontaktipisteistä. Kontaktipisteitä ovat kaikki ihmiset, esineet, ympäristöt ja toimintatavat joihin asiakas on kontaktissa palvelun aikana. Asiakkaaseen voi myös vaikuttaa värien, tuoksujen, makujen, valojen, äänien ja materiaalien kautta. Täl-\n15 15 löin puhutaan ambient desingnista, jossa pyritään suunnitelmallisesti vaikuttamaan asiakkaaseen. Kontaktipisteet parhaimmillaan auttavat asiakasta tekemään myönteisen ostopäätöksen tai lisäävät asiakastyytyväisyyttä. Kuitenkin kontaktipisteet voivat huonosti suunniteltuina välittää väärää sanomaa. Silloin kyseinen kontaktipiste on palvelun huonoin lenkki. Usein yrityksen palveluprosessi koostuu usean yrittäjän yhteisestä tarjoomasta. Asiakas ei kuitenkaan sitä tiedä ja hänelle palvelu näyttäytyy yhtenä palveluna. Tällöin on hyvä tarkistaa että koko tarjooma toimii tämän sovitun brändin kaltaisesti. (Tuulaniemi 2011, ) Palvelutuokiot palvelupolulla Palveluun tutustuminen Matkustus/ kulkeminen/ palvelun saavuttaminen Palvelutapahtuma Jälkipalvelu Aika Kuva 4: Palvelupolun vaiheet (Tuulaniemi 2011, 79) Kontaktipisteisiin kuuluvat olennaisena osana ihmiset. He ovat palvelua tuottavat ja kuluttavat tekijät ihmiskontaktipisteessä. Ihmiskontaktipisteessä palveluntarjoaja pyrkii ohjaamaan asiakasta määriteltyä lopputulosta kohti, esimerkiksi ravintolan sisäänheittäjä seisoo kadulla liikkeen läheisyydessä, eikä ravintolan keittiössä. Ympäristöt voivat olla virtuaalisia, digitaalisia ympäristöjä tai fyysisiä tiloja. Fyysisten ympäristöjen tehtävä on vaikuttaa asiakkaan mielialaan ja ohjata käyttäytymistä. Virtuaalisissa ympäristöissä taas merkityksellistä on käyttöliittymän toimivuus. Esineet ovat usein todisteita palveluun kuulumisesta, esimerkiksi hotellissa todisteena ovat huoneiden avaimet. Toisaalla taas palvelun kuluttamiseen tarvitaan esineitä. Ravintolassa palvelun kuluttamiseen tarvitaan ruokailuvälineitä tai juomalaseja. Toimintatavat tarkoittavat henkilöstön käyttäytymismalleja. Esimerkiksi yritys voi standardisoida keskustelunaloituksen asiakkaiden kanssa aina samanlaiseksi. (Tuulaniemi, 78 82, 2011.) Saffer on samalla linjalla Tuulaniemen kanssa palvelun erityispiirteistä. Myös Safferin mukaan kontaktipisteen voidaan jakaa esimerkiksi juuri ympäristöihin, esineisiin, toimintamalleihin ja ihmisiin. Ambient design nousee myös esille esimerkiksi palveluhenkilökunnan vaatetuksen, ulkoisten ympäristöjen ja värien kautta. (Saffer 2007, )\n16 Yrityksen palveluprosessi ja palvelupolku Kotikolmoset Oy:n palveluprosessi tarkoittaa koko yrityksen toimintoja, työhaastatteluista remonttien kuittaukseen. Tässä työssä palveluprosessilla tarkoitetaan kuitenkin vain sitä osaa prosessista jossa asiakas on mukana. Tarkastelussa on siis vain asiakkaan kanssa kontaktissa olleet henkilöt ja prosessin vaiheet. Tämä kuvaus on laadittu Tuomas Rainion haastattelun (T. Rainio, henkilökohtainen tiedonanto ) mukaan ja hänen kanssaan käytyjen keskustelujen pohjalta. Palveluun tutustumisen vaiheessa jokainen asiakas käy läpi omanlaisensa palvelutuokion. Yleensä ensikohtaaminen tapahtuu puhelimitse. Asiakas on joko itse jättänyt yritykselle yhteydenottopyynnön johon myyjä vastaa, tai asiakas soittaa esimerkiksi ilmaisjakelumainoksen perusteella. Asiakastapaamisia sovitaan myös ovelta ovelle myynnissä(luukussa), puhelinmyyjän soiton kautta ja kauppakeskuksien myyntipisteillä. Asiakkaan ensikontakti yritykseen tapahtuu aina myyjän kautta. Ensikontaktin aikana myyjän tehtävänä on tehdä asiakkaalle tarvekartoitus, josta selviää onko myyjällä syytä mennä asiakaskäynnille. Samalla sovitaan suunnittelutapaaminen asiakkaan kotiin. Tarpeiden kartoitus on yksi kohdeyrityksen tärkeimmistä palvelutuokioista sen palvelupolulla. Tarpeiden kartoituksen kautta myyjä selvittää remontin lajin tai lajit, alustavia remonttiaikatauluja, hintaluokkaa ja asiakkaan aikatauluja. Remonttisuunnittelija sopii ensikeskustelun päätteeksi mahdollisen kotikäynnin. Suunnittelutapaamisen kesto on normaalisti kolmesta kuuteen tuntia ja tapaamisen tarkoituksena on saada sopimus syntymään tapaamisen päätteeksi. Noin 95 prosenttia syntyneistä sopimuksista tehdään ensimmäisen tapaamisen päätteeksi. Palvelun saavuttamisen palvelutuokio alkaa aina myyjän kotikäynnillä asiakkaan luona. Asiakaskäynti menee aina pääpiirteissään samalla tavalla. Yritys kouluttaa myyjiänsä paljon ja käyttää koulutustensa runkona myynnin portaita. Myynnin portaiden noudattaminen tähtää siihen, että sopimus asiakkaan ja yrityksen välillä syntyisi ensimmäisellä tapaamisella. Myynnin portaita noudatettaessa, asiakaskäynnin aluksi myyjä pitää yritysesittelyn Kotikolmosista ja kertoo heidän toimintatapansa. Tämän jälkeen myyjä kartoittaa asiakkaan tarpeet eli kysyy asiakkaan toiveet ja tarpeet remontoitavan tilan osalta. Tarpeiden kartoituksen jälkeen myyjä suunnittelee remontin yhdessä asiakkaan kanssa, asiakkaan budjetilla, sekä laskee remontin koko hinnan ja tekee sopimuksen. Yrityksellä on oma materiaalimallisto, joista asiakas saa valita esimerkiksi kylpyhuoneen laatat tai huoneisiin asennettavat parketit, laminaatit tai tapetit. Myyjällä on asiakaskäynnillä mukanaan kaikki suunnittelussa tarvittavat materiaalimallistot. Keittiöremontissa piirretään tietokoneella kolmiulotteiset kuvat uudesta keittiöstä. Myyjä myös mittaa remontoitavan tilan ja tekee tarkat piirrokset remontista tietokoneohjelman avulla. Kaikki tämä tehdään yhden asiakaskäynnin aikana. Yrityksen koko konsepti ja toimintamalli on hiottu niin, että sopimus saadaan tehtyä yhdellä käynnillä.\n17 17 Kaupan päättämisen jälkeen asiakasta onnitellaan hyvästä päätöksestä ja luottamuksesta yritystä kohtaan. Sitten sopimus vielä käydään läpi ja kerrataan asioiden eteneminen uutta kotia kohti. Sopimuksen solmimisen jälkeen myyjä kuvaa remontoitavat tilat. Myyjä tekee tarvittavat paperityöt konttorilla ja tilaa tarvikkeet remonttia varten. KotiKolmoset Oy on teettänyt heidän tarpeisiinsa sopivan tietokoneohjelman. Ohjelma helpottaa suuresti myyjien ja työnjohtajan työtä. Se vähentää virheitä ja lisää tarkkuutta, koska ohjelma laskee esimerkiksi tavaroiden menekit hyvin tarkasti. Kotikolmoset tarjoaa myös rahoitusvaihtoehtoa heidän rahoittajansa kautta. Palvelutapahtumatuokio alkaa työnjohtajan yhteydenotolla asiakkaaseen. Kun myyjä tekee remonttisopimuksen, sovitaan siinä remontin aloitusaika kahden viikon tarkkuudella. Noin viikkoa ennen aloitusta työnjohtaja soittaa asiakkaalle ja kertoo remontin tarkan aloituspäivän. Asentaja soittaa asiakkaalle vielä päivää ennen aloitusta ja esittelee itsensä. Remontin ajan asiakas on yritykseen yhteydessä työnjohtajan ja asentajan välityksellä. Työnjohtaja välittää edistymiset yrityksen johdolle. Remontin aikana tapahtuvat reklamaatiot, aikataulu- ja tilausmuutokset asiakkaan kanssa hoitaa työnjohtaja ja myyjä. Remontin valmistuessa asentaja käy asiakkaan kanssa tehdyn työn läpi ja luovuttaa valmiin kohteen asiakkaalle. Kohteen luovutuksen yhteydessä asentaja pitää asiakkaalle tarvittavat käyttöönottokoulutukset, esimerkiksi lattialämmityksen toiminta ja kodinkoneiden käyttö. Asentaja pyytää asiakkaalta kuittauksen kohteen valmistumisesta. Jälkipalveluvaihe yrityksen kohdalla tarkoittaa remonttisuunnittelijan vierailua valmistuneessa kohteessa. Myyntipäällikkö Tuomas Rainion mukaan kohteessa käynti ei kuitenkaan usein toteudu aikapulan vuoksi. Sen sijaan myyjät soittavat omille asiakkailleen kootusti kerran vuodessa ja kysyvät mahdolliset palautteet sekä uudet remonttitarpeet. (T. Rainio, henkilökohtainen tiedonanto ) 2.3 Asiakastyytyväisyysjohtaminen Asiakastyytyväisyysjohtaminen on laaja käsite ja sen määrittely lyhyesti on vaikeaa. Sen hahmottamisen merkitys yritykselle on kuitenkin suuri ja asiakkaan tyytyväisyyden johtaminen on huomioitava jokaisella yrityksen tasolla. Jatkuvasti kasvava kilpailu ja asiakkaiden kasvavat odotukset ovat saaneet remonttialan yritykset ympäri Suomen keskittymään entistä enemmän asiakastyytyväisyyteen ja asiakaspalveluun. Asiakastyytyväisyysjohtaminen on Asiakaslähtöinen johtamis- ja markkinointijärjestelmä, jossa asiakastyytyväisyyskokemuksista saadun rekisteröidyn palautteen avulla kehitetään toimintaa laatujohtamisen hengessä, sisäisen markkinoinnin keinoin ja jossa tietokantamarkki-\n18 18 noinnin avulla, mielikuvamarkkinoinnin mukaisesti syvennetään asiakassuhteita niin, että toiminnan tulos paranee ( Rope & Pöllänen 1998, 255.) Asiakastyytyväisyysjohtaminen muodostuu sisäisestä markkinoinnista, laatumittauksista, palvelu-, mielikuva-, asiakassuhde-, ja tietokantamarkkinoinnista. Se ei ole mikään irrallinen uusi markkinointisuunta vaan kokonaisvaltainen toimintamalli. Asiakastyytyväisyysjohtamista ei voi tarkastella kuitenkaan vain näiden alalajien kautta vaan ensiarvoista asiakastyytyväisyysjohtamisessa on markkinoinnillinen toimintamalli, johtamisjärjestelmä ja kokonaisvaltainen toimintatapa. ( Rope & Pöllänen 1998, ) Nykyään vallitsevan käsityksen mukaan asiakastyytyväisyys vaikuttaa merkittävästi asiakasuskollisuuteen. Asiakasuskollisuus taas tuo yritykselle tässä tapauksessa pitkällä aikavälillä uusia tilauksia ja sitä kautta yritys saa enemmän myyntiä. (Grönlund, Jacobs & Picard 2000, 11.) Asiakastyytyväisyys Lecklinin (2006, 105) mukaan asiakastyytyväisyys on yrityksen laadun kehittämisen ehdoton painopistealue. Koko yrityksen toiminta kulminoituu asiakastyytyväisyyteen. Tyytyväiset asiakkaat ovat yrityksen pitkän aikavälin menestyksen kulmakivi ja tyytyväisyyden ylläpito vaatii sen mittaamista. Palvelukokemuksen jälkeen asiakas on joko tyytyväinen tai tyytymätön. Jos yrityksen tarjoaman palvelun ja tuotteiden laatu on hyvää, suhteessa hintaan, on asiakkaan helppo olla tyytyväinen. Usein arkikielessä käytetään termejä asiakastyytyväisyys ja laatu toistensa synonyymeina, on kuitenkin huomattava että monet muut tekijät voivat vaikuttaa asiakkaan tyytyväisyyteen. Palvelupolun vaiheiden tutkimisella on merkittävä rooli kartoitettaessa asiakkaan tyytyväisyyttä kokonaispalveluun. Palvelun laatu on siis vain pieni osatekijä asiakastyytyväisyyttä tarkasteltaessa. (Ylikoski 2001, 149.) Asiakastyytyväisyyttä voidaan tarkastella yksittäisen palvelutuokion kautta tai kokonaistyytyväisyytenä. Asiakas voi olla tyytyväinen yrityksen toimintaan yleensä mutta hyvinkin tyytymätön johonkin pieneen osatekijään esimerkiksi myyjän asiakaspalvelutaitoihin. (Ylikoski 2001, 103, 153.) Lele ja Steht (1991, 81) tarkastelevat asiakastyytyväisyyttä neljän perusasian kautta, joita ovat tuote, myyntitoiminta, myynnin jälkeinen toiminta ja yrityskulttuuri. Heidän mukaansa mikään yksittäinen näistä asioista ei yksinään takaa asiakastyytyväisyyttä, mikäli toiset osatekijät eivät ole hyvin. Heidän mukaansa asiakastyytyväisyys lähtee ensisijaisesti tuotteen laa-\n19 19 dusta. Laadun tulee olla asiakkaan odottaman hinta-laatusuhteen mukaista. He pitävät hintalaatusuhdetta myös laajan myyntivolyymin edellytyksenä. (Lele & Steht 1991, 81.) Asiakastyytyväisyysmittaus Jotta asiakastyytyväisyyden mittaaminen olisi relevanttia, sitä tulee mitata toistuvasti. Yrityksen täytyy lunastaa joka asiakkaan kohdalla asiakastyytyväisyys uudestaan. Tyytyväisyyskentän tasoa voidaan mitata sillä, miten eksaktisti asiakkaan odotukset kohtaavat kokemukset. Asiakkaan odotuksista muodostuu lähtökohta ja vertailuperusta kokemuksille. Ropen ja Pölläsen (1998, 30) mukaan asiakkaan odotukset yritystä kohtaan ovat aina yksilöllisiä ja yksi toimivimmista tavoista tarkastella odotuksia on luokitella ne kolmeen tarkasteltavaan ryhmään; ihanneodotuksiin, ennakko(imago)-odotuksiin ja minimiodotuksiin. (Rope & Pöllänen 1998, ) Johtamiskenttää tarkastellaan yleisimmin ihmisten ja liiketoiminnan johtamisena kautta. Nämä käsitteet pitävät sisällään kaikki entiset johtamislajit kuten laatu-, tulos- ja tavoitejohtamisen. Asiakastyytyväisyysjohtamisessa keskeistä on asiakastyytyväisyyden kautta johtaminen. Asiakkaiden kokemuksia mittaamalla yritys tietää asiakastyytyväisyyden tason ja voi korjata toimintaansa. (Rope & Pöllänen 1998, ) Työssäni tämä tarkoittaa että asiakastyytyväisyyskyselyn tuloksia tulee tarkastella johtamiskenttä huomioon ottaen. Asiakkaan mielipide esimerkiksi yrityksen myyjän asiakaspalvelutaidoista tulisi pystyä heijastamaan takaisin myyjälle. Asiakaspalautteen täytyy kuitenkin kulkea myyntipäällikön kautta, jotta hän voisi opastaa työntekijää mahdollisissa ongelmissa ja puutteissa asiakaspalvelutaitojen suhteen. 3 Toiminnallinen viitekehys 3.1 Remonttiala yleisesti Uudellamaalla Remonttiala on käsitteenä melko hankala määritellä, koska ala on koko maassa hyvin pirstaloitunut ja sitä se on erityisesti Uudenmaan alueella. Remonttialaa voidaan hahmottaa seuraavasti. Ensinnä on jako julkisiin ja yksityisiin remonttikohteisiin. Yksityisten asuntojen remontoinnit voidaan jakaa edelleen kahteen osaan. Toisena osana ovat taloyhtiöiden teettämät linjasaneeraukset ja toisaalta on yksityisten asuntojen omistajien itse tekemät remontit. Yksityisissä asunnoissa tehtävät remontit jakaantuvat vielä asukkaiden itse tekemiin ja niihin joissa remontti teetetään ulkopuolista yritystä käyttäen. Kotikolmoset Oy ei tee taloyhtiöiden linjasaneerauksia lainkaan vaan remontoi ainoastaan yksityisiä asuntoja. Yksityisten ihmisten asuntoihinsa teettämät remontit ovat pirstaloituneet pääasiallisesti pienten, yhden tai kahden työntekijän yritysten kesken ja alalla toimii vain vähän todellista koko-\n20 20 naispalvelua tarjoavia yrityksiä. Alan pirstaloitumista kuvaa hyvin se, että kahden Uudenmaan suurimman remonttiyrityksen yhteen laskettu markkinaosuus jää vain muutamaan prosenttiin kokonaismarkkinasta. Suurimmat kokonaisvaltaista remonttipalvelua tarjoavat yritykset Uudenmaan alueella ovat Pastelli Oy sekä Kotikolmoset Oy. Lisäksi on monia yrityksiä, jotka tarjoavat vain esimerkiksi keittiö- tai kylpyhuoneremontteja. Remonttialan maine on melko huono, koska hyvien yritysten lisäksi alalla toimii paljon epämääräisiä yrittäjiä, joita asiakkaan todelliset tarpeet ja ongelmat eivät kiinnosta. Tämä johtuu siitä, että alalletulokynnys on hyvin matala. Tämä asettaa alalla toimiville yrityksille melkoisia haasteita. Uudellamaalla on paljon kysyntää remonteista, koska ammattitaitoista remonttimiestä on vaikea löytää ja toisaalta ihmisillä on varallisuutta maksaa palveluista. Tulevaisuudessa remonttipalveluiden kysyntä tulee kasvamaan edelleen, koska suuret ikäluokat ovat juuri jäämässä eläkkeelle. Eläkeläiset ovat juuri se asiakasryhmä, joka tarvitsee erityisesti kokonaisvaltaista palvelua myös asuntojen remontoinnissa. (T. Rainio, henkilökohtainen tiedonanto ) 3.2 Kotikolmoset Oy Kotikolmoset Oy on perheyritys, joka tarjoaa kodin sisäremontteja yksityisille asunnon omistajille avaimet käteen periaatteella. Yritys toimii Uudenmaan alueella. Työntekijöitä yrityksellä on noin 20 ja sen liikevaihto vuonna 2011 oli 2,1 miljoonaa euroa, jolloin se luokitellaan pieniin yrityksiin. Yrityksellä toimii tytäryhtiö Pirkanmaan alueella nimellä Hämeen Kotikolmoset Oy, mutta tässä työssä keskitytään ainoastaan emoyhtiön eli Kotikolmoset Oy:n toimintaan. Tytäryhtiö on aloittanut toimintansa vasta vuoden 2012 alkupuolella, joten sillä ei ole vielä kertynyt asiakaskantaa jota tutkia. Yrityksen kiinteät toimitilat sijaitsevat Vantaan Virkamiehessä. Yritys on perustettu vuonna Tällöin yritys toimi franchising periaatteella Puustelli ketjussa. Yrityksen nimi oli tällöin Siiston Oy. Vuonna 2003 yrityksen henkilökunta siirtyi liiketoimintakaupan yhteydessä Rustholli Remontit Oy:n palvelukseen. Vuodesta 2003 vuoteen 2008 asti yrityksellä ei ollut muuta liiketoimintaa kuin liiketoimintakaupasta syntyneet tulot. Rusthollin toiminnan alkaessa hiipua vuonna 2008, yrityksen nykyiset omistajat alkoivat valmistella uudelleen omaa liiketoimintaa. He irtisanoutuivat Rusthollin palveluksesta vuoden 2008 loppupuolella. Kotikolmoset aloitti toimintansa vuoden 2009 maaliskuussa.\n21 21 Tällä hetkellä yrityksessä työskentelee yrityksen perustajat Aarne Rainio toimitusjohtajana sekä Tuomas Rainio myyntipäällikkönä. Lisäksi yrityksessä työskentelee työnjohtaja, neljä myyjää ja kolmetoista asentajaa. Yritys on ulkoistanut taloushallinnon sekä sähkö- ja putkimiehen työt. (Kotikolmoset Oy 2011) Yritys tekee avaimet käteen remontteja kaikkiin kodin sisätiloihin. Avaimet käteen remontti tarkoittaa kokonaislaatuista palvelukonseptia jossa yritys suunnittelee ja toteuttaa koko remontin, jälkisiivouksen, lvi-, putki- ja asennustyöt mukaan lukien. Yrityksellä on oma materiaalimallisto, joka kattaa kaikki remonteissa tarvittavat materiaalit. Remonttityypit voidaan jaotella viiteen kategoriaan: sisustuksen, wc:n, kylpyhuoneen, keittiön ja saunan remontteihin. (Kotikolmoset Oy 2012) Yritys hankkii asiakkaita monella eri tavalla. Tehokkain mainontatapa myyntipäällikkö Tuomas Rainion mukaan on suoramainosjakelut, joita yritys tekee postin kautta lähes koko Uudellemaalle. Jakeluita on viikoittain ja lehtimainontaa noin kerran kuussa. Lehtimainoksia on Helsingin Sanomissa ja paikallislehdissä muun muassa Aamupostissa, Länsi-Uusimaassa ja Keski- Uusimaassa. Asiakashankintaa yrityksessä tehdään myös ovelta ovelle myynnillä, ständeillä kaupoissa sekä puhelinmyyntinä. Ovelta ovelle myynnissä myyjät kiertävät esimerkiksi pääkaupunkiseudun vanhempia kerrostalolähiöitä. Usein näistä löytyy alkuperäiskunnossa olevia asuntoja, jotka ovat remontin tarpeessa. Ovelta ovelle myyntiä ei juurikaan käytetä nykyaikana, mutta se on kuitenkin tehokkain uusasiakashankintamenetelmä. Ständejä eli promootiopaikkoja kaupoissa yritys käyttää noin kerran kuukaudessa. Tällöin ständillä on kaupan koosta riippuen yksi tai kaksi myyjää kerralla asiakashankinnassa. Puhelinmyyntiä myyjät tekevät myös säännöllisesti. Usein ihmiset ovat ajatelleet remontin tekemistä, mutta eivät ole saaneet aikaiseksi tutkia tarjontaa ja kun he saavat tarjouksen siitä, että suunnittelija voisi tulla heidän kotiinsa sen vaivattomasti ja ilmaiseksi suunnittelemaan, he tarttuvat tilaisuuteen. Markkinoinnista ja asiakashankinnasta päättävät yrityksen toimitusjohtaja ja myyntipäällikkö yhdessä. Markkinointibudjetti on noin 4 % liikevaihdosta. Liikevaihto oli noin 2,1 miljoonaa euroa vuonna 2011, jolloin markkinointiin käytettiin noin 85 tuhatta euroa. Kotikolmosten asiakkaiden keski-ikä on noin 50 vuotta. Iso osa asiakkaista, noin 80 %, on yli 50 -vuotiaita. Asiakkaiden taloudellinen tilanne on pääsääntöisesti hyvä ja iso osa heistä on eläköitymisen kynnyksellä. Omat lapset ovat muuttaneet pois kotoa ja kodin tilat halutaan uudis-\n22 22 taa. Usein siis aktiivinen työura on takana ja heillä on aikaa ja rahaa laittaa kotia kuntoon loppuelämää varten. (T. Rainio, henkilökohtainen tiedonanto ) Kotikolmoset on teettänyt yrityksensä käyttöön tietokoneohjelman, joka on tällä hetkellä yrityksen yksi suurimpia kilpailuetuja muihin alan toimijoiden nähden. Ohjelma mahdollistaa remontin tarkan kustannuslaskennan, remontin tarvikkeiden tarkan laskennan ja vähentää paperityön määrää ratkaisevasti. Myyjien ei tarvitse tilata kaikkia remontin vaatimia tuotteita yksitellen vaan ohjelma laskee tavaroiden menekit automaattisesti. Ohjelman avulla kunkin remontin vaatimien tuotteiden tilaus eri valmistajilta on yhden klikkauksen päässä, eikä vaadi monia käyntejä esimerkiksi rautakaupoissa. Kaikki tavarat saa kerralla haettua ja näin asentajien työaika on paljon tehokkaampaa. Erillisen piirrosohjelman avulla myyjä tekee asiakkaalle selkeät 3D kuvat remontista ja näin asiakkaalle jää myös selkeä lupaus tulevasta muutoksesta. Yritys on tänä vuonna perustanut uuden toimipisteen Pirkanmaalle. Pirkanmaan piste toimii tytäryhtiönä, jonka nimi on Hämeen Kotikolmoset Oy. Lisäksi yritys kaavailee ainakin yhtä muuta toimipistettä Eteläsuomeen. Uusien toimipisteiden sijaintia ei ole vielä tarkemmin päätetty. Pieniin kilpailijoihin nähden Kotikolmoset pystyy tarjoamaan luotettavampaa ja kokonaisvaltaisempaa remonttipalvelua. Kotikolmoset Oy tarjoaa työntekijöilleen rakennusalalta yleisesti puuttuvaa arvoa eli luotettavuutta. Luotettavuus tarkoittaa että yritys tarjoaa kaikille työntekijöilleen töitä ympäri vuoden. Rakennusalalla työt ovat usein katkolla talven ajan. Luotettavuus tarkoittaa myös sitä, että työntekijät voivat luottaa ylempien toimihenkilöiden kantavan vastuun omista työnkuvistaan. Avoimuus tarkoittaa kaikkien työntekijöiden yhteiskoulutuksia ja virkistyspäiviä, avointa sisäistä tiedotusta yrityksen tilanteesta ja tulevaisuudesta. Kotokolmoset on hionut palvelukonseptiaan vuosien ajan ja tuloksina siitä ovat asiakkaan näkökulmasta nähtynä myyjien hyvät käytöstavat, siisti ulkoinen olemus, asentajien työvaatetus ja koulutus asiakaspalveluun.\n23 23 4 Tutkimusmenetelmät 4.1 Kvantitatiivinen eli määrällinen tutkimus Määrällinen tutkimusmenetelmä antaa yleisen kuvan tutkittavasta asiasta joko numeraalisesti, teknisesti tai kausaalisesti. Sen avulla kuvaillaan, vertaillaan, selitetään tai kartoitetaan numeraalisesti jotakin asiaa, asian muutosta tai vaikutusta johonkin toiseen asiaan. (Vilkka 2007, 175.) Erityisesti ensimmäistä kertaa tehtävänä tutkimuksena kvantitatiivinen tutkimus on oivallinen tapa hahmottaa ilmiöitä ja asioita. Määrällisessä tutkimuksessa tulokset esitellään numeerisesti ja tutkija tulkitsee olennaisimmat tutkimustulokset sanallisesti. Tutkija kuvaa, miten eri asiat yhdistyvät ja eroavat toisistaan. Määrällisen tutkimuksen tarkoitus on joko kuvata, kartoittaa, ennustaa tai selittää ihmistä koskevia asioita tai luontoa koskevia ilmiöitä. Kausaalisuutta eli syy-seuraus-suhteiden etsiminen aineistosta on tyypillistä määrällisessä tutkimuksessa. Sen avulla voidaan selittää miksi jokin asia johtuu jostakin. Lainalaisuudet taas kuuluvat erityisesti selittävään tutkimukseen ja tässä tutkimuksessa ne eivät ole ensimmäisenä prioriteettinä. (Vilkka 2007, ) Kvantitatiivisen tutkimuksen suorittamisen edellytys, on tutkittavan asian tunteminen. Ilmiöön vaikuttavien muuttujien tunteminen on edellytys tutkimuslomakkeen laatimiselle. Tämän työn kohdalla tutkimuksen muuttujien perustiedot saatiin kohdeyrityksen myyntipäällikköä Tuomas Rainiota(haastattelu liitteenä 1) haastattelemalla. Haastattelun perusteella laadittiin kysymykset tutkimuksen pohjaksi. Tutkimuksen onnistumista voidaan mitata muun muassa riittävän määrän havaintoyksiköiden palautumisella. (Kananen 2011, ) Tutkimusmenetelmäksi valittiin kvantitatiivinen tutkimus tutkimusongelman vuoksi. Laadun osatekijöiden löytämiseksi yrityksen palvelupolulta katsottiin kvantitatiivinen tutkimus sopivaksi. Lisäksi perusjoukon laajuus ja tutkimuksen ensikertaisuus tukivat valintaa. Yritys ei ole teettänyt aiemmin asiakastyytyväisyystutkimusta ja palveluprosessista haluttiin saada laajasti perustietoa. Postitse suoritetun kirjekyselyn etuja on, että haastattelijan persoona ei vaikuta vastauksiin. Kaikille kyselyyn vastaajille kysymykset tulevat täsmälleen samassa muodossa ja kirjekysely on halvempi toteuttaa kuin henkilökohtainen haastattelu (Lotti 1996, 48.). Vastausprosentti kirjekyselyissä on usein melko alhainen ja lahjakorttien tarkoitus on lisätä vastaamisen halukkuutta. Kyselylomake on liitteenä kaksi, saatekirje liitteenä kolme ja arvontalipuke liitteenä neljä.\n24 24 Syy-seuraus-suhteita tutkimuksessa etsittiin esimerkiksi tarkastelemalla ristiintaulukoinnin tavoin kysymystä: Suositteletko Kolmosia ystävällesi/tuttavallesi?. Kysymystä tutkittiin ristiintaulukoinnin tavoin kysymyspatteristo viiden ja kuuden kanssa. 4.2 Haastattelu tutkimusmenetelmänä Haastattelu on aiheellista toteuttaa silloin, kun on tarve kartoittaa asioita, jotka vaativat syvempää selvittämistä. Haastattelu voidaan toteuttaa henkilökohtaisesti, posti-, internet- tai puhelinkyselynä. Haastattelumenetelmän valintaan vaikuttavat muun muassa haastattelujen määrä ja käytettävissä olevat resurssit. Haastattelun eduksi voidaan nähdä myös se, että haastateltava ihminen saadaan osaksi tutkimusta. Haastateltavaa voidaan lähestyä myöhemmin esimerkiksi täydennettävien vastausten tarpeessa. Henkilökohtaisten haastattelujen ongelmana saattaa olla se, että haastateltava antaa sosiaalisesti suotavia vastauksia. Haastateltava saattaa esiintyä omassa roolissaan ulkoisten asioiden paineista tai haastattelijan persoona saattaa vaikuttaa haastateltavan vastauksiin. Haastateltava saattaa myös puhua eritavoin eri tilanteissa ja näin ollen haastateltavan vastauksia ei saisi liiaksi yleistää. (Hirsjärvi, Remes & Sajavaara 1999, ) Koska tässä työssä oli tarve vain muutamaan haastatteluun, haastattelut toteutettiin henkilökohtaisena haastatteluna ja joitakin kysymyksiä tarkennettiin myöhemmin puhelimitse ja henkilökohtaisesti. 4.3 Tiedonkeruumenetelmät Yrityksen palveluprosessin hahmottamiseksi tehtiin teemahaastattelu opinnäytetyöprosessin alkuvaiheessa yrityksen myyntipäällikkö Tuomas Rainiolle. Haastattelu vastauksineen on liitteenä 1. Haastattelun tavoitteena oli syventää tietoja yrityksen palveluprosessista. Opinnäytetyön empiirinen, mielipiteitä kartoittava, asiakastyytyväisyystutkimus suoritettiin kvantitatiivisena kokonaistutkimuksena. Kaikki aineisto oli uutta primääriä eli tutkimusta varten kerättyä tutkimusaineistoa. Tutkimus suoritettiin kokonaistutkimuksena yrityksen pyynnöstä. Yrityksen asiakaskantaa oli tutkimuksen alussa noin 400 taloutta. Koska asiakaskanta oli näin suuri, oli järkevää käyttää kokonaistutkimusmenetelmää. (Holopainen & Pulkkinen 2002, 30.) Asiakastyytyväisyyskysely (liite: 2) lähetettiin asiakaskannalle postitse maaliskuussa Kyselylomakkeen mukana asiakas sai maksetun palautuskirjekuoren, arvontalipukkeen (liite: 4), yrityksen mainoksen ja saatteen (liite: 3). Kaikki asiakaspalautteiden antajat saivat osallistua arvontaan jonka voittona oli neljä 100 lahjakorttia Stockmann tavarataloon. Lahjakorttien\n25 25 tarkoitus oli lisätä vastausprosenttia. Asiakkaat palauttivat arvontalipukkeet samassa kuoressa kyselylomakkeen kanssa. Koska asiakkaat saivat vastata kyselyyn anonyymisti, arvontalipukkeet otettiin erilliseen käsittelyyn arvontaa varten eikä niitä liitetty kyselylomakkeen tietoihin. Näin toimittiin asiakkaan yksityisyyden suojaamisen vuoksi. Asiakkaan yksityisyys ei saa joutua vaaraan, koska asiakas voi kokea jo puhelin numeron tai sähköpostiosoitteen olevan liian yksityistä tietoa. Asiakkaille lähetetyssä saatekirjeessä luvattiin että asiakkaan tietoja ei käytetä kuin tämän tutkimuksen tarkoituksiin ja näin ollen asiakkaiden palauttamat arvontalipukkeet hävitetään kun tutkimus on suoritettu. Tätä tukee myös Kuulan (2011, ) näkemys asiakkaan yksityisyyden suojaamisesta. Asiakastyytyväisyyskyselyn kysymyksissä käytettiin osin strukturoituja eli suljettuja kysymyksiä. Vastauksiin vastaaminen on silloin nopeaa ja tulosten tilastollinen käsittely on helppoa. Haittana suljetuissa kysymyksissä on että vastaukset voi antaa harkitsematta ja vastausvaihtoehto en osaa sanoa on houkuttelevan helppo. Lisäksi jokin vastausvaihtoehto saattaa puuttua jolloin luokittelun epäonnistumista on vaikea korjata (Heikkilä 2010, 51). Tämän vaihtoehdon pois sulkemiseksi osa kysymyksistä on sekamuotoisia. Eli yksi vastausvaihtoehto on Muu, mikä?. Likertin asteikkoa käytettiin kysymyksissä joissa etsittiin mielipiteitä myyjien ja asentajien palvelutaidoista. Likertin asteikkoa käytetään usein mielipidettä mitatessa. Lomakkeessa käytettiin viisiportaista järjestysasteikkoa jonka ääripäissä olivat täysin samaa mieltä ja täysin eri mieltä. Kyselylomakkeita postitettiin 378 ja niitä palautui 150. Vastausprosentiksi muodostui näin ollen 40 %. Vastausprosentti oli korkea tutkimusmenetelmään verrattuna. Vilkan (2007, 151) mukaan 20 % vastausprosentti kirjekyselyissä on korkea. Tästä voidaan päätellä että tutkimusaineiston määrä on riittävä tutkimuksen kokonaisluotettavuutta ajatellen. Tutkimuksen kustannukset maksoivat Kotikolmoset Oy:n omistajat. Arvontavoitot, kyselylomakkeiden postituksen ja paperi- sekä painatuskustannukset kuuluivat tutkimuksen kustannuksiin.\n26 26 5 Tutkimuksen reliabiliteetti ja validiteetti Reliabiliteetti kuvaa tutkimuksen luotettavuutta. Luotettavuus tarkoittaa tulosten pysyvyyttä eli tutkimuksen kykyä antaa ei-sattumanvaraisia tuloksia. Tutkimuksen reliaabelius on hyvä, kun toistuvassa mittauksessa saadaan täsmälleen sama tulos riippumatta tutkijasta. (Vilkka 2007, 177.) Validiteetti tarkoittaa mittarin tai tutkimusmenetelmän kykyä mitata sitä, mitä ollaan mittaamassa. Tutkimus on validi, kun siihen ei sisälly systemaattisia virheitä. (Vilkka 2007, 179.) Ketokiven (2009, 54) mukaan mittauksen reliabilitteetti voidaan määritellä mutkattomasti: jos mittaus suoritetaan samasta kohdasta kahdesti ja tulos on sama, mittaustulos on luotettava. Tutkimusken luotettavuutta täytyy miettiä jo kehittelyvaiheessa. Luotettavuuden ja ilmiön ymmärtämisen avartamiseksi voidaan käyttää monia menetelmiä ja tällöin puhutaan triangulaatiosta. Yksinkertaistettuna triangulaatio tarkoittaa useamman tutkimusmenetelmän yhdistämistä. Tällöin tutkittavaa ilmiötä lähestytyään monimenetelmäisesti. Määrällisessä tutkimuksesa voidaan pelkän Likertin asteikon käyttämisen sijaan lisätä avoimia vastausvaihtoehtoja tai antaa vastaajalle mahdollisuus tuoda uusi vastausvaihtoehto. Avoimet vahtoehdot tuottavat niitä vastauksia joihin kyselyä laadittaessa ei ole osattu ennakoida. Tässä tutkimuksessa käytettiin triangulaatiota kysymyksissä neljä, viisi, kuusi, seitsemän, yhdeksän, kymmenen, yksitoista ja kaksitoista. Triangulaatio lisää tutkimuksen validiteettiä, sillä asioita pyritään tarkastelemaan monipuolisesti. (Kananen 2011, ) Reliabiliteetti ja validiteetti tarkoittavat Kanasen mukaan kumpikin luotettavuutta. Validiteetti tarkoittaa oikeiden asioiden tutkimista tutkittavan asian kannalta ja reliabiliteetti tutkimustulosten pysyvyyttä. Pysyvyyttä voidaan mitata uusintatutkimusten avulla. Jossa uusintatutkimuksen tulos on samanlainen kuin ensimmäisen tutkimuksen, on reliabiliteetti hyvä. Jos uusintatutkimuksia ei voida tehdä, tutkimuksen reliabiliteettia voidaan mitata myös rinnakkaismittauksella. Samaa asiaa voidaan kysyä samassa kyselyssä useaan kertaan. Kyselyssä reliabiliteettia mitattiin varmistuskysymysten avulla. Samoja asioita kysyttiin eri kysymysten muodossa useaan kertaan. Tutkimuksen validiteetin arviointi on vaikeampaa kuin reliabiliteetin arviointi. Validiteetin onnistuminen yleensä takaa reliabiliteetin onnistumisen. Kuvion viisi avulla Kananen osoittaa kummankin luotettavuuden välttämättömyyden tutkimuksen onnistumisen kannalta. (Kananen 2011, )\n27 27 Ilmiö Toimenpiteet Mittauksen Käytettävät Mittaus Mittaus- kohde mittarit tulos Validiteetti Reliabiliteetti Kuva 5: Validiteetti ja reliabiliteetti (mukaillen Saari 2006, 41; Kananen 2011, 118) Tämän tutkimuksen reliabiliteettia ei mitattu uusintatutkimuksen tavoin, mutta triangulaation avulla reliabiliteetti saatiin hyväksi. Triangulaatio tässä tarkoittaa, että kysymys kahdeksan ja kolmetoista kysyivät samankaltaista asiaa ja niiden vastausprosentit olivat lähes samanlaisia. Vastaajien mielipidettä kysyttiin kahteen kertaan myös asentajaa koskevissa kysymyksissä numeroissa 5: Työmaa oli siisti remontin aikana ja 9: Työmaa oli hyvin suojattu remontin aikana. Näissä kysymyksissä Likertin asteikon vastaukset olivat hyvin lähellä toisiaan. Lisäksi kysymys 10.1: Hän otti yhteyttä ennen remontin alkua ja kysymys 11.2: Remontin aloitus ilmoitettiin ajoissa mittaavat samaa asiaa, koska remontin aloituksen ilmoittaminen kuuluu sekä asentajan että työnjohtajan toimenkuvaan. Näiden kysymyksien vastauksissa ei ollut myöskään juuri eroja. Näiden varmistuskysymysten pohjalta voidaan olettaa että asiakastyytyväisyystutkimuksen luotettavuus on hyvä.\n28 28 6 Asiakastyytyväisyystutkimuksen tulokset Kyselyn tulokset avataan siinä loogisessa järjestyksessä jossa ne kyselylomakkeessa esitettiin. Tulokset ovat prosentuaalisia osuuksia vastaajien lukumäärään suhteutettuna, mediaaneja hyväksi käyttäen. Lisäksi osaa kysymyksistä on vertailtu ristiintaulukoinnin kautta useampien muuttujien välisiä riippuvaisuuksia havainnollistaen. Kaavioissa tulokset esitetään prosentteina ja kaaviot selitetään sanallisesti ja kyselyn tulokset analysoidaan lyhyesti teoriaosuuteen peilaten. Joidenkin vastauksien luotettavuutta ja validiteettia arvioidaan myös tässä yhteydessä. 6.1 Vastaajien ikä ja sukupuoli Tutkimustulosten perusteella vastaajien iän mediaaniksi muodostui 61 vuotta (kaavio: 1). Kaksi vastaajaa ei ollut vastannut kysymykseen, joten voidaan olettaa tuloksen olevan tämän tutkimuksen mukaan riittävän validi. Nuorin vastaaja oli 26 vuotta ja vanhin 84 vuotta. Vaikka ikäjakauma on suuri, on keski-ikä kuitenkin korkea. Keskusteluissa Tuomas Rainion kanssa on ilmennyt, että usein asiakkaat kertovat tekevänsä remontin nyt kun vihdoin pääsee eläkkeelle ja rahatilanne antaa myöten. Eli remontin hinta voi tuntua esimerkiksi nuoresta korkealta ja vanhemmat taas osaavat arvostaa sen tuomaa helppoutta ja palvelua. Tuomas Rainion mukaan yrityksen asiakkaiden, ilman tutkimuksia arvioitu keski-ikä on noin 50 vuotta. Tämän tutkimuksen mukaan keski-ikä on kuitenkin hieman korkeampi eli 61 vuotta. Mahdollista on myös että vuotiaiden ikäryhmä on vastannut innokkaimmin kyselyyn. 1. Ikä % 1 % 1 % 18 % 8 % 12 % % 28 % Kaavio 1: Vastaajien ikäjakauma\n29 29 Sukupuolista tutkimuksen mukaan oli hieman enemmän edustettuina naiset (kaavio: 2). Heitä oli vastanneista 59 % ja miehiä 40 %. Ikäjakauman suhteen naisten keski-ikä oli 58 vuotta ja miesten 62 vuotta. Suhteellisen tasaisesti olivat kumpikin sukupuoli edustettuina. 2. Sukupuoli 1 % Mies 40 % Nainen 59 % Molemmat Kaavio 2: Vastaajien sukupuolijakauma\n30 Vastaajien asuinpaikka ja remontin toteutusvuosi Remonteista suurin osa oli tehty Helsingissä, Espoossa ja Vantaalla (kaavio:3). Muualla tehdyt remontit olivat lähinnä marginaalisia. Nämä tulokset tukevat myös yrittäjien arviota että, suurin osa remonteista tehdään juuri Helsingissä, Espoossa ja Vantaalla. Tulos kuvastaa yrityksen nykyistä toiminta-aluetta hyvin. 3. Remonttien määrä kaupungeittain. 2 % 4 % Vantaa 3 % 1 % 3 % 6 % 15 % Espoo Helsinki Vihti 1 % 1 % 6 % 18 % Nurmijärvi Kerava Tuusula Järvenpää Mäntsälä 40 % Hyvinkää Porvoo Kaavio 3: Remonttien määrä kaupungeittain\n31 31 Vastaajien remonttivuosista(kaavio: 4) kuvaavat hyvin yrityksen Kyselyyn vastanneiden remonttien lukumääristä eri vuosille, voidaan nähdä että vastaajat ovat jakautuneet tasaisesti yrityksen toimintavuosille. Ensimmäinen toimintavuosi oli vain puoli vuotta, jolloin remontteja ei ollut myyty kuin kuusi kuukautta. Vastaajista 22 (15 %) ilmoitti vuoden 2009 remonttivuodekseen. Toisena toimintavuonna yrityksen toiminta laajeni hieman ja remontteja myytiin enemmän. Vuonna 2010 myytiin vastaajille 51(34 %) remonttia. Suurin osa eli 65(42 %) remonttia oli myyty vuonna Vuonna 2011 yritys laajeni entisestään ja toiminta vauhdittui. Kyseisenä vuonna vastaajille on myyty eniten remontteja. Vuoden 2012 osalta kysely on lähetetty asiakkaille joiden remontti on valmistunut helmikuuhun mennessä, jolloin tämän vuoden osuus vastaajista oletettavasti on pienin. Vastaajista 15 (9 %) oli myyty remontti tänä vuonna. Suhteellisesti se on kuitenkin paljon enemmän kuin ensimmäisen vuoden remonttiin vastanneiden osuus, koska tutkimuksessa on mukana vain alkuvuoden osuus. Osuus on luontevasti suurempi koska yritys on myös paljon suurempi kuin ensimmäisenä toimintavuotenaan. Vuoden 2012 remontin teettäneiden korkeaan vastausprosenttiin voi vaikuttaa myös se, että remontti on vastaajille vielä tuoreessa muistissa, koska se on juuri valmistunut. 4. Remontin toteutusvuosi 15 % 9 % % 42 % Kaavio 4: Remonttien toteutusvuodet\n32 Vastaajien remonttilajit Tutkimuksen tulosten mukaan usealle vastaajalle oli myyty useampi remontti saman myyntitapahtuman eli palvelu saavuttamisen tuokion aikana. Muutamalle vastaajalle oli lisäksi tehty useampi remontti eri vuosina. Tämä kertoo palvelun onnistumisesta. Kun asiakas palaa uudelleen saman remonttiyrityksen asiakkaaksi, on palveluprosessin täytynyt sujua hyvin. Remontteja oli myyty yhteensä 211 kappaletta. Kaaviossa on esitetty remonttien osuus suhteutettuna niiden lukumäärään. Tulokset esitetään prosentteina. Suurin osa remonteista (kaavio: 5) oli kylpyhuone-(26 %), sisustus- (21 %) ja keittiöremontteja (22 %). Vähiten remontteja oli tehty asiakkaiden eteisiin, kodinhoitohuoneisiin wc:hen. Tutkimuksen tuloksia analysoidessa paljastui että vastausvaihtoehto viisi: sisustusremontti, ei auennut riittävän kansankielisesti. Osa vastaajista ei ymmärtänyt vaihtoehdon tarkoittavan maalaus, tapetointi, lattia tai kattoremonttia. Kysymykseen oli lisätty myös vastausvaihtoehto: 7. muu, mikä?, johon vastaajat olivat kirjoittaneet esimerkiksi maalausremontti. Aineiston kirjaamisessa otettiin tämä virhe huomioon ja vastaukset lisättiin sisustus remontti kohtaan. Muita remonttilajeja ei ollut vapaaseen vastausvaihtoehtoon kirjattu. Haastavin remonttilaji Tuomas Rainion (myyntipäällikön haastattelu, ) mukaan on keittiöremontti. Keittiöremonttia tehtäessä yritys joutuu tekemään eniten toimia remontin onnistumiseksi. Se että toiseksi eniten vastaajille oli tehty keittiöremontteja, antaa kattavan kuvan tutkimuksen muun aineiston tarkistelulle. 5. Vastaajien remonttilajit 4 % 4 % 22 % 1. Keittiö 2. Wc 21 % 3. Kylpyhuone 9 % 4. Sauna 5. Sisustus 14 % 6. Kodinhoitohuone 26 % 7. Eteinen Kaavio 5: Vastaajien remonttilajit\n33 Remonttiyrityksen valintaperusteet Yrityksen asiakashankintakanavista tehokkaimmaksi kyselyn perusteella paljastuivat (kaavio: 6) lehtimainokset (28 %) ja ilmaisjakelut (38 %). Yhteensä yli puolet vastaajista oli valinnut ne syyksi yrityksen valintaan. Myyntipäällikkö Tuomas Rainion mukaan yrityksen ilman tutkimuksia arvioitu asiakasmäärä lehtimainonnan kautta, on kuitenkin hyvin vähäpätöistä. Yritys ei tee usein lehtimainontaa ja sen kautta ei tule kuin marginaalinen osa asiakkaista. Näiden tietojen pohjalta voidaan mielestäni olettaa että suurin osa vastaajista on olettanut ilmaisjakelun tarkoittavan lehtimainosta. Jakelumainos tulee asiakkaalle muun postin mukana. Tämä vastausvaihtoehto puuttui strukturoiduista vastauksista ja se oli ainoa vaihtoehto jonka vastaajat olivat vastanneet avoimeen vaihtoehtoon. Vaihtoehto olisi ollut hyvä olla yhtenä vastausvaihtoehtona, koska se oli eniten käytetty vastaus. Eli suurin osa vastaajista oli saanut suoramainosjakelun postitse, jonka jälkeen he olivat ottaneet yhteyttä yritykseen. Tämän kysymyksen tulosten perusteella voidaan olettaa että yrityksen mainoskanavista parhaiten toimii ilmaisjakelumainos, koska lehtimainos (28 %) vastausta ei voida pitää luotettavana. Muut asiakashankinta kanavat eivät ole olleet kovin merkittäviä. Näiden vastauksien puitteissa yrityksen kannattaisi panostaa entistä enemmän mainontaan suorajakeluiden kautta. Palveluun tutustumiset palvelutuokiona suoramainos osoittautui siis hyväksi tavaksi. Tämä voi selittää että suurin osa vastaajista pitää tavasta jolla he saavat rauhassa tutkia yrityksen mainosta ja mahdollisesti sen kautta käydä yrityksen Internet-sivuilla ennen yhteydenottopäätöstä. Huonoiten tai pienimmällä volyymilla toimivia asiakashankintakanavia tulosten perusteella olivat myynti standit kaupoissa, puhelinmyynti, ovelta ovelle -myynti ( luukutus ) ja Internetsivut. Ystävien suosituksesta remontin oli ostanut 10 % vastaajista. Määrällisesti joukko on varsin pieni, mutta yritys on vielä melko nuori ja suosituksia ei ole ehkä ehtinyt syntymään vielä paljon. Kuitenkin asiakkaista 86 % olisi valmis suosittelemaan yritystä, kuten myöhempien kysymyksien analysoinnissa paljastuu.\n34 34 6. Mitä kautta kuulitte Kolmosista? 38 % 28 % Lehtimainos Internet Ystävä Puhelinmyyjä 10 % Standilta Luukusta 6 % 6 % 10 % Jakelu 2 % Kaavio 6: Vastaajien tapa löytää yritys Syitä miksi asiakkaat olivat ostaneet remontin juuri kohdeyritykseltä, oli monia. Vastauksia pyydettiin valitsemaan enintään kolme strukturoidussa kysymyksessä. Vastaukset on suhteutettu vastauksien lukumäärään ja esitettään kaaviossa seitsemän prosenttiosuuksina vastaajista. Tärkeimmiksi syiksi kohdeyrityksen valintaan muodostuivat remontin helppo kokonaistoimitus, remontin helppous ja avaimet käteen palvelu. Nämä vaihtoehdot ovat hyvin samankaltaisia sillä avaimet käteen palvelu tarkoittaa juuri remontin helppoa kokonaistoimitusta ja helppoa remonttia. Avaimet käteen palvelu siis muodostaa yhden tärkeimmistä yrityksen kilpailutekijöistä muihin alan toimijoihin nähden. Voidaankin ajatella että ihmiset arvostavat kaikista vaihtoehdoista eniten juuri hyvää palvelua joka remontin helppoudesta syntyy. Vastaajien keski-iän(61 vuotta) voidaan olettaa vaikuttavan tämän kysymyksen tuloksiin. Vanhemmat ihmiset eivät välttämättä halua itse tehdä mitään remontin työosuutta vaan mieluummin lähtevät vaikka matkoille remontin ajaksi. Näin usean vastaajan kohdalla ilmeni. Myyjän ammattitaito oli vaikuttanut yrityksen valintaan myös ratkaisevasti. Myyjän rooli asiakkaan saavuttaessa palvelumuotoilun mukainen palvelutuokio on ratkaiseva. Tämän kysymyksen tuloksien perusteella yritys on onnistunut kouluttamaan remonttisuunnittelijansa hyvin, sillä 18 % asiakkaista oli valinnut sen valintansa perusteluksi.\n35 35 Vähiten asiakkaiden valintaan vaikuttavia tekijöitä olivat olleet radiomainonta (0 %), rahoituksen helppous (1 %), houkutteleva lehtimainos (2 %) ja ystävän/tuttavan suositus (2 %). Kattava materiaalimallisto ei myöskään saanut kannatusta. Materiaalimallistoa asiakkaat kritisoivat myös kysymyksessä kaksitoista. Iso osa asiakkaista ei ollut kovin tyytyväinen yrityksen tarjoamaan valikoimaan. Radiomainonta ei ole ollut yritykselle kuin kokeiluasteella ja sen kautta se ei ole tutkimuksen mukaan vaikuttanut yhdenkään asiakkaan valintaan. Rahoituksen helppous ei ollut asiakkaiden mukaan tärkeää. Tämä voi johtua myös asiakkaan varallisuudesta. Myyntipäällikön mukaan useat asiakkaat ovat kerryttäneet elämänsä aikana varallisuutta ja haluavat käyttää sen oman elämänlaatunsa parantamiseen. Tämä voi selittyä myös vastaajien korkean keski-iän kautta, sillä nuoremmalla väestöllä ei välttämättä ole prioriteetteja ja varallisuutta teettää esimerkiksi 20 tuhannen euron keittiöremonttia. 7. Tärkeimmät syyt kohdeyrityksen valintaan 1. Remontin helppous 18 % 22 % 2. Hyvä hinta-laatu 3. Kattava materiaalimallisto 4. Ammattitaitoinen myyjä 1 % 2 % 2 % 0 % 6 % 3 % 3 % 5. Yrityksen luotettavuus 6. Helppo kokonaistoimitus 7. Rahoituksen helppous 8. Hyvä radiomainos 18 % 7 % 18 % 9. Ystävän/tuttavan suositus 10. Houkutteleva lehtimainos 11. Voitimme kilpailutuksen 12. Avaimet-käteen palvelu Kaavio 7: Tärkeimmät syyt kohdeyrityksen valintaan\n36 Syyt yrityksen suositteluun Asiakkaiden tyytyväisyys yritykseen on korkea kun heistä 86 % suosittelisi kohdeyritystä ystävilleen tai tutuilleen (kaavio: 8). Voidaan olettaa että yritys on onnistunut näiden asiakkaiden palvelupolun vaiheiden suorituksessa tai ainakaan suurempia virheitä ei ole tullut tai virheet on onnistuttu korjaamaan hyvin. Näin korkeat suosittelut kertovat yrityksestä positiivista kuvaa. Tämän kysymys oli sekä strukturoitu että avoin kysymys. Asiakas sai vastata syihin mitkä johtivat vastausvaihtoehdon valintaan. Asiakkaista lähes kaikki (92 %) olivat vastanneet avoimiin vaihtoehtoihin. Suosittelujen syiksi vastaajat kertoivat hyvän työn laadun ja asentajien ammattitaidon. Tämä nouseekin yrityksen palvelupolun vaiheista yhdeksi parhaiten hoidetuimmaksi osaksi. Vastaajat ovat kokeneet yrityksen onnistuneen hyvin itse palvelutapahtuman hoidossa. Iso osa vastaajista kiitteli yritystä sopimuksien pitämisestä ja aikataulujen onnistumisesta. Tässä yhden asiakkaan kommentti yrityksen toiminnasta: Lopputulos oli laadukas, toteutus nopea, ammattitaitoinen ja luotettava. Paperit kunnossa.. Aikataulut ehkä koetaan remonttialalla usein epämääräisiksi ja suullisia sopimuksia ei pidetä eikä kirjallisia tehdä. Kotikolmoset Oy tekee asiakkaan kanssa aina hyvin tarkan kirjallisen sopimuksen remontin eri vaiheista ja sopimus käydään remontin lopputarkastuksen yhteydessä tarkasti lävitse. Näin asiakkaalle jää mielikuva että hänen tilaamansa työ on todella tehty vaihe vaiheelta ja kaikkia sopimuksen osia on noudatettu. Tämän pitäisi pitkällä aikavälillä myös lisätä yrityksen luotettavuutta sekä asiakastyytyväisyyttä. Asiakastyytyväisyys taas on tärkeää toiminnan jatkuvuuden kannalta (Lecklin 2006, 105). Työntekijöiden ahkeruutta ja palvelutaitoja kehuttiin moneen otteeseen myös avoimissa kysymyksissä tulleissa vastauksissa. Seuraavaksi yksi, hyvin asiakkaiden mielipiteitä kuvaava kommentti: Ammattitaitoiset, hyvät ja ahkerat työntekijät. Sopimuksen mukainen työn kesto, laadukas työ, hyvä materiaali ja erinomainen työnjohto sekä organisointi. Suosittelemme!. Asiakkaiden kommenteista voidaan päätellä että yritys on onnistunut lunastamaan palvelulupauksensa helposta palvelusta ja ammattitaidosta suurimman osan asiakkaiden kohdalla. Tyytymättömimpiä asiakkaat olivat remontin hintaan. Remontti koettiin kaiken kaikkiaan kalliiksi ja palvelulupauksia asentajien ammattitaidosta ei lunastettu. Vastaajista 11 % ei suosittelisi yritystä. Syiksi asiakkaat kertoivat hinnan korkeuden lisäksi tilausten myöhästymisen ja tiedonkulun ongelmat. Toisaalta osa näistä vastaajista osa kertoi olevansa myös tyytyväinen yritykseen. Välillä asentajat tai remonttisuunnittelijat tekevät tilausvirheitä tai tehdas toimittaa väärää tavaraa ja näin asiakkaan remontti viivästyy. Eräs vastaajista oli kommentoinut\n37 37 avoimeen vastausvaihtoehtoon: En ollut tyytyväinen, ei mennyt niin kuin oli sovittu.. Kaaviossa kahdeksan on esitetty vastaajien mielipiteet prosentuaalisina osuuksina vastaajista. 8. Vastaajien suositteluprosentti 3 % 11 % Kyllä Ei 86 % Ei vastausta Kaavio 8: Vastaajien suosittelu Kaiken kaikkiaan suurin osa yrityksen asiakkaista voisi suositella Kotikolmoset Oy:tä ystävälleen tai tutulleen. Syitä suositteluun olisivat yrityksen työn hyvä laatu eli asentajien ammattitaito, sopimuksien mukaan toimiminen ja remonttien vaivattomuus. Nämä kaikki ovat palvelun osa-alueita joihin Kotikolmoset ovat erityisesti panostaneet. Tyytymättömyyteen syinä olivat remontin kalleus, asentajan tai tuotteiden toimittajien tekemät virheet ja sitä kautta remontin viivästyminen. Asiakas on itse vastuussa remontin hinnasta, koska hän tekee materiaalivalinnat ja suunnittelee remontin remonttisuunnittelijan kanssa. Tässä kohtaa mielestäni asiakkaan täytyy miettiä miksi on suostunut ostamaan remontin, jos pitää sitä kalliina. Remonttisuunnittelijan ja tilausten toimittajien tekemät virheet pitäisi yrityksen pyrkiä minimoimaan. Yrityksellä on käytössä aiemmin mainittu tietokoneohjelmisto, joka tilaa tuotteet remonttia varten ja ohjelma ei tee virheitä. Virheet selittyvät myyjän tekemillä virhetilauksilla tai tehtaan tekemillä väärillä tuotelähetyksillä. Näiden virheiden minimoimiseksi yrityksen henkilöstön voisi lisätä tarkkuutta palvelun saavuttamisen ja palvelutapahtuman tuokiossa palvelupolulla.\n38 Asiakkaiden mielipiteet remonttisuunnittelijoista Asiakkaiden mielipiteitä asentajista kartoittavassa kysymyspatteristossa oli yhdeksän väittämää ja avoin vastausvaihtoehto, jonka avulla pystyi tarkentamaan mielipidettään. Nämä kysymykset (kaavio: 9) kartoittivat asiakkaiden mielipiteitä yrityksen palvelupolun vaiheesta: palvelun saavuttaminen. Kysymykset oli esitetty Likertin viisiportaisen asteikon mukaan. Vastausvaihtoehtoina olivat täysin samaa mieltä, jokseenkin samaa mieltä, ei samaa eikä eri mieltä, jokseenkin eri mieltä ja täysin eri mieltä. Remonttisuunnittelijan käynti kohteessa alkaa myynnin portaiden mukaisesti yrityksen esittelyllä. Asiakkaista suurin osa (93 %) oli vähintään melko tyytyväisiä suunnittelijan esittelytaitoihin. Asiakkaat kokivat että remonttisuunnittelija oli osannut selittää yrityksen toimintatavat selkeästi. Tämä palvelutuokio on yrityksen työntekijöiltä hyvin onnistunut. Näiden vastausten pohjata remonttisuunnittelijat ovat hahmottaneet työnkuvansa hyvin ja suurin osa vastaajista on saanut hyvän kuvan yrityksen toimintatavoista. Remonttisuunnittelijan asiallisuus eli tapa välittää yrityksestä ammattimaista kuvaa palvelutilanteessa oli myös onnistunut. Vastaajista (96 %) suurimman osan mielestä remonttisuunnittelija oli ollut asiallinen ja kukaan vastaajista ei ollut täysin eri mieltä väittämän suhteen. Tästä voidaan päätellä että yrityksen remonttisuunnittelijat ovat osanneet olla asiallisia asiakkaan kanssa. Tavoitettavuus on yksi tekijä alkupalvelun palveluun tutustumisen tuokiossa. Tuloksien mukaan asiakkaat olivat tavoittaneet remonttisuunnittelijan vähintään melko helposti, sillä asiakkaista 92 % oli ollut ainakin osittain samaa mieltä tavoitettavuuden helppoudesta. Vain 1 % oli täysin eri mieltä, eli heidän mielestään remonttisuunnittelijan tavoittaminen oli ollut vaikeaa. Yrityksen palvelutuokiona tämä vaihe yrityksen palvelupolulta on onnistuttu suorittamaan hyvin. Tyytyväisten asiakkaiden määrä kertoo siitä että, yrityksen asiakkaat ovat kokeneet että heitä on palveltu tilanteissa joissa heidän on tarvinnut saada tietoa jostakin remonttisuunnittelijaa koskevasta asiasta. Remonttisuunnittelijan taidot selittää remontin selkeä etenemistapa koettiin melko hyväksi. Asiakkaista suurin osa (87 %) oli sitä mieltä että, remonttisuunnittelijat olivat vähintään melko taitavia. Vain pieni osa vastaajista (2 %) ei kokenut että remonttisuunnittelijaan olisivat osanneet selittää tarvittavan selkeästi. Selkeät remontin etenemistavat käsittelevät palvelupolun teorian mukaan palvelupolun vaiheen palvelun tavoittamisen vaihetta. Tämä vaihe näyttää asiakkaiden mielipiteiden mukaan toteutuneen melko hyvin. Vastaajista 87 % on ymmärtänyt remontin etenemistavan vähintään melko hyvin eli remonttisuunnittelija on osannut selittää toimintatavat oikein.\n39 39 Aidon kiinnostuksen tunteen asiakkaissa on osannut herättää lähes kaikki remonttisuunnittelija. Asiakkaiden mielipiteiden mukaan remonttisuunnittelija on vaikuttanut aidosti kiinnostuneelta heidän tarpeistaan, sillä vastaajista 88 % on vähintäänkin melko tyytyväisiä remonttisuunnittelijaan. Tuloksen perusteella remonttisuunnittelijat ovat onnistuneet luomaan asiakkaalle kuvan välittävästä ja huomioivasta organisaatiosta. Tämä on tärkeää oikean mielikuvan luomiseksi asiakkaille. Asiakkaat ovat kokeneet että remonttisuunnittelijan heille esittelemä tuotemallisto on ollut melko riittävä. Suurin osa (79 %) on ollut melko tyytyväisiä mallistoon. Eri mieltä asiakkaat ovat olleet jonkin verran ja nämä tulokset vahvistavat kysymyksen kaksitoista vastaus, joissa mallistoon toivottiin hieman laajennusta. Tämä kysymys ei kohdistu pelkästään remonttisuunnittelijaan vaan myös yritykseen, koska yrityksen omistajat päättävät mitä malleja he käyttävät ja keiltä yrityksiltä ottavat malleja käyttöönsä. Remonttisuunnittelijan ammattitaito on koettu tuloksien perusteella hyväksi, sillä vastaajista 89 % on ollut melko tyytyväisiä remonttisuunnittelijan esittelemään mallistoon. Tutkimuksen tuloksien perusteella yritys on onnistunut kouluttamaan suunnittelijansa hyvin. Remonttisuunnittelijat kouluttaa yrityksen myyntipäällikkö Tuomas Rainio. Jälkipalvelu on koettu huonosti toimivaksi. Jälkipalveluun kuuluvaa remonttikohteen tarkistusta kohteen valmistumisen jälkeen ei ole suoritettu melkein puolessa (47 %) vastaajille tehdyissä remonttikohteissa. Yrityksen jälkipalvelun ongelmat tulivat ilmi myös asiakkaiden parannusehdotuksissa yrityksen palvelun suhteen. Jälkipalvelu on myös tärkeä tapa sitoa asiakkaita yritykseen ja saada tulevaisuudessa uusia tilauksia vanhoilta asiakkailta. Suomalaiset ovat asiakasuskollista kansaa ja olisi tärkeää että myös tämä palvelupolun vaihe hoidettaisiin hyvin. Tässä yrityksellä on paljon parannettavaa. Asiakkaiden saamaa kuva remontin heiltä vaatimista toimenpiteistä on koettu selkeästi hyväksi. Suurin osa asiakkaista (87 %) on vähintään samaa mieltä siitä että remonttisuunnittelija on osannut selittää selkeästi remontin asiakkaalta vaatimat toimet. Yrityksen toimintatapojen selittäminen on tärkeä osa myynnin portaiden mukaan etenevän asiakastapaamisen vaiheita. Samankaltaisia vastauksia asiakkailta saatiin muiden samankaltaisten kysymyksien mukaan, joten voidaan olettaa että, vastaajat ovat kyselylomaketta tehdessään vastanneet ajatuksella kysymyksiin.\n40 40 9. Suunnittelijan ammattitaitoa koskevia väittämiä Täysin samaa mieltä Jokseenkin samaa mieltä Ei samaa eikä eri mieltä Jokseenkin eri mieltä Täysin eri mieltä Ei vastausta 9. Hän selitti selkeästi remontin teiltä vaatimat toimet 61 % 25 % 7 % Hän tuli katsomaan valmistuneen remontin 31 % 6 % 10 % 5 % 41 % 7 % 7. Suunnittelu oli ammattitaitoista 59 % 30 % 4 % Hän esitteli riittävästi tuotemalleja 41 % 38 % 12 % Hän oli aidosti kiinnostunut mielipiteestänne 58 % 29 % 6 % Hän kertoi selkeästi remontin etenemistavan 61 % 26 % 7 % Häneen sai tarvittaessa yhteyden puhelimitse 73 % 18 % Hän oli asiallinen 81 % 15 % Suunnittelija kertoi yrityksen toimintatavat hyvin 67 % 25 % 2 13 Kaavio 9: Suunnittelijaa koskevat väittämät\n41 Asiakkaiden mielipiteitä asentajasta Asentajaa koskevia väittämiä oli yhdeksässä erillisessä kysymyksessä ja yhdessä avoimessa vastausvaihtoehdossa(kaavio: 10). Kysymykset oli esitetty Likertin viisiportaisen asteikon mukaan. Vastausvaihtoehtoina olivat täysin samaa mieltä, jokseenkin samaa mieltä, ei samaa eikä eri mieltä, jokseenkin eri mieltä ja täysin eri mieltä. Seuraavaksi avataan vastaajien mielipiteitä suunnittelijan eri tehtävien onnistumisesta asiakkaiden näkökulmasta. Palvelutapahtuma tuokion tärkeä vaihe on asiakkaan tiedottaminen remontin aloituksesta. Vastaajien (88 %) mukaan asentajat olivat osanneet melko hyvin tiedottaa asiakkaita remontin aloituksesta. Pieni osa vastaajista (5 %) olivat kuitenkin tyytymättömiä asentajan tiedottamiseen remontin aloituksen suhteen. Asentajan kuuluu olla helposti tavoitettavissa työpäivän aikana ja vastaajista 66 % on ollut tästä täysin samaa mieltä. Osa asiakaista oli täsmentänyt avoimeen vastausvaihtoehtoon olleensa matkoilla remontin aikana eikä näin ollen ollut tarvinnut kysyä mitään asentajalta. Tämä voisi selittää melko korkean 7 % osuuden asiakkaista, jotka eivät olleet samaa eivätkä eri mieltä. Asiakkaiden (89 %) mukaan asentajat olivat noudattaneet hyvin sovittuja aikatauluja. Vain pieni osa vastaajista (2 %) oli ollut sitä mieltä että, asentajat eivät olleet noudattaneet ollenkaan sovittuja aikoja. Asiakkaan kanssa sovittujen aikataulujen noudattaminen on tärkeää ammattimaisen kuvan luomisen kannalta. On tärkeää että sovituista asioista pidetään kiinni ja asiat tehdään ajallaan. Näiden vastausten perusteella palvelupolun vaihe: palvelutapahtuma, on yrityksen työntekijöiltä onnistunut hyvin. Asentajien sekä remonttisuunnittelijoiden aikataulujen noudattamista oli kehuttu moneen otteeseen myös tutkimuslomakkeen avoimissa vastauksissa. Koko yrityksen henkilökuntaa ja yritystä kiiteltiin sopimusten pitämisestä, johon sisältyy myös aikataulujen noudattaminen. Asentajan taidot oli koettu tutkimuksen mukaan hyväksi. Suurin osa vastaajista (89 %) oli jokseenkin sitä mieltä että, asentajien työn jälki oli ollut hyvää. Vain prosentti vastaajista ei ollut kokenut työn jälkeä hyväksi. Tämän kysymyksen kohdalla esiin tulleet mielipiteet tukevat asiakkaiden avoimiin kysymyksiin kahdeksan ja kolmetoista antamia vastauksia. Yrityksen asentajien ammattitaitoa kiiteltiin paljon näiden kysymyksien avoimissa vastausvaihtoehdoissa. Näiden tulosten perusteella yritys on onnistunut hankkimaan hyviä ammattilaisia työntekijöikseen. Yrityksen työntekijäöiden ammattitaidon osoittaminen on tärkeää yrityksen laadukkaan kuvan varmistamiseksi.\n42 42 Asiakkaat olivat kokeneet että asentaja oli onnistunut suojaamaan työmaan hyvin remontin aikana. Remontoitavan kohteen suojaus on asiakaspalvelun kannalta tärkeää, sillä suojauksessa huomioidaan nimenomaan asiakkaan tarpeita eikä aiheuteta asiakkaalle lisää vaivaa remontista. Yritys myös mainostaa vaivatonta remonttia asiakkailleen ja tähän mielikuvaan ei mahdu asiakas siivoamassa remonttimiehen jälkiä. Mielikuva siististä remontista oli asiakkaiden vastausten perusteella onnistunut hyvin, sillä 85 % asiakkaista oli melko tyytyväisiä asentajan remonttitilan siisteyteen. Asentajat koettiin ammattilaisiksi ja tämä vahvistaa aiemman kysymyksen neljä tulosta, jonka mukaan asentajien kädenjälki oli hyvää. Suurin osa asiakkaista (90 %) oli pitänyt asentajia ammattilaisina. Yhteistyötaidot asentajan, sähkö- ja putkimiehen välillä eivät ole toimineet riittävän hyvin. Osasyynä huonoon vastausprosenttiin voi olla myös suuri vastaamattomien joukko. Kysymyksien tiedettiin jo suunnitteluvaiheessa olevan osalle asiakkaista mahdottomia vastata, sillä kaikissa remonteissa ei putki- tai sähkömiehen töitä tarvita. Näihin tietoihin suhteutettuina vastauksista saatu tieto kertoo yhteistyön sujuneen vastaajien kohdalla kokonaisuudessaan melko hyvin asiakkaiden näkökulmasta. Remonttitilan suojaus koettiin riittäväksi. Suurimmalle osalle asiakkaista (93 %) remontin aiheuttamat sotkut eivät olleet haitanneet asunnon siisteyteen. Palvelu polun vaiheen palvelutuokio oli siis asiakkaiden mukaan siisteyden osalta onnistunut hyvin. Vain pieni osuus (2 %) vastaajista olisi kaivannut enemmän tarkkuutta remonttitilan suojauksessa. Uusien kodinkoneiden opastuksessa apua oli saanut suurin osa vastanneista. Vaikka kysymyksen tulokset osoittavat että noin 40 % vastaajista oli ollut tyytyväisiä asentajan neuvontaan kodinkoneiden käytössä, oli yli 50 % vastaajista ollut ilman mielipidettä, koska he eivät olleet vastanneet kysymykseen. Nämä tulokset perustuvat tietoihin siitä että suurimmalle osalle vastaajista ei uusia kodinkoneita tule ja näin ollen he eivät tarvitse myöskään neuvontaa niiden käytöstä. Tämän kysymyksen ongelmallisuus tiedostettiin jo kyselyä suunniteltaessa mutta, mahdollisten vastauksien tärkeys koettiin kuitenkin niin suureksi että, kysymystä ei poistettu kyselylomakkeesta. Tulokset osoittivat kuitenkin selkeästi että asiakkaat joille kodinkoneita oli asennettu, olivat saaneet tarvittaessa neuvontaa niiden käytöstä. Koneiden käytön opastaminen kuuluu asentajan osuuteen yrityksen jälkipalvelusta. Tuloksien perusteella tämä osa yrityksen jälkipalvelusta oli asiakkaiden sekä yrityksen näkökulmasta onnistunut.\n43 Asentajaa koskevia väittämiä. Täysin samaa mieltä Ei samaa eikä eri mieltä Täysin eri mieltä Jokseenkin samaa mieltä Jokseenkin eri mieltä Ei vastausta 10. Hän neuvoi tarvittaessa uusien kodinkoneiden käytössä 29 % 11 % 23 % % 9. Työmaa oli hyvin suojattu remontin aikana 59 % 24 % Asentajan yhteistyö putkimiehen kanssa sujui hyvin 49 % 12 % 11 % % 7. Asentajan yhteistyö sähkömiehen kanssa sujui hyvin 63 % 11 % % 6. Asentaja oli ammattilainen 73 % 17 % Työmaa oli siisti remontin aikana 56 % 29 % 8 % Työn jälki oli hyvää 68 % 21 % Hän noudatti sovittuja aikatauluja 64 % 25 % Hänet oli helppo tavoittaa puhelimitse 66 % 19 % Hän otti yhteyttä ennen remontin alkua. 77 % 11 % Kaavio 10: Asentajaa koskevat väittämät\n44 Asiakkaiden mielipiteitä työnjohtajasta Työnjohtajan toimenkuvaa koskevia väittämiä oli lomakkeessa neljä, joiden lisäksi vastaajalla oli mahdollisuus täsmentää vastauksiaan avoimeen vastausvaihtoehtoon viisi (kaavio: 11). Neljä ensimmäistä kysymystä oli esitetty Likertin viisiportaisen asteikon mukaan. Vastausvaihtoehtoina olivat täysin samaa mieltä, jokseenkin samaa mieltä, ei samaa eikä eri mieltä, jokseenkin eri mieltä ja täysin eri mieltä. Seuraavaksi avaan kaavion yksitoista asiakkaiden mielipiteet työnjohtajasta. Työnjohtajan tavoitettavuus koettiin melko huonoksi sillä vain 64 % kyselyyn vastanneista asiakkaista oli tyytyväisiä työnjohtajan tavoitettavuuteen remontin aikana. Työnjohtajan toimenkuva remontin palvelutuokion osatekijänä ei ole riittävän hyvin hänelle selvinnyt. Työnjohtajan tehtäviin kuuluu vastailla asiakkaan kysymyksiin remontista. Iso osa vastaajista oli kokenut työnjohtajan melko näkymättömäksi remontin toteutusvaiheessa. Korkea prosentti kysymykseen vastaamattomien kohdalla selittyy osin avoimen vastausvaihtoehdon selityksillä. Siinä asiakkaat olivat sanoneet esimerkiksi että he olivat matkoilla, eikä heillä näin ollen ole tietoa. Osa vastaajista kertoi etteivät he tarvinneet työnjohdon apua, koska saivat asentajalta kaikki tarvittavat tiedot. Työnjohtajan tehtäviin kuuluu asiakkaan informointi remontin aloitusajankohdasta. Remontin aloittamisesta on ilmoitettava asiakkaalle viimeistään kaksi päivää ennen remontin alkua. Vastauksien perusteella yhteensä 83 % vastaajista oli vähintäänkin jokseenkin tyytyväisiä työnjohtajan informointiin. Remonttikohteen riittävä valvominen kuuluu työnjohtajan toimenkuvaan. Usein työnjohtaja käy tarkistamassa kohteen päivän aikana, jolloin asiakkaat eivät välttämättä ole kotona ja näin ollen eivät tapaa työnjohtajaa. Vastauksien perusteella tämä näkyi asiakkaiden mielipiteissä. Työnjohtajan toimenkuva voisi olla näkyvämpi sillä vain noin 50 % asiakkaista koki työnjohtajan valvoneen kohdetta melko hyvin. Tavarantoimituksien oikea-aikaisuus on tärkeää remontin sujuvan etenemisen kannalta. Toimituksien viivästymiset hidastavat remontin kulkua ja lisäävät kustannuksia. Vastaajista 76 % oli vähintäänkin jokseenkin samaa mieltä, joka osoittaa että Tavarantoimituksissa ei ole ollut ainakaan kovin paljon ongelmia. Tavarantoimitukset ovat osittain työnjohtajan ja tehtaan vastuulla. Jos tehtaalla on logistiikka tai tuotanto ongelmia, se heijastuu automaattisesti suoraan asiakkaisiin. Viivästymisten minimoimiseksi olisi hyvä kehittää lisä tarkistuksia.\n45 Työnjohtajaa koskevia väittämiä. Täysin samaa mieltä Jokseenkin samaa mieltä Ei samaa eikä eri mieltä Jokseenkin eri mieltä Täysin eri mieltä Ei vastausta 4. Tavarantoimitukset tulivat ajallaan 57 % 19 % % 3. Työnjohtaja valvoi kohteen valmistumista riittävän hyvin 29 % 23 % 19 % % 2. Remontin aloitus ilmoitettiin ajoissa 67 % 15 % % 1. Työnjohtaja oli helposti tavoitettavissa 37 % 26 % 13 % % Kaavio 11: Työnjohtajaa koskevat väittämät 6.9 Asiakkaiden mielipiteitä yrityksestä yleensä Yritystä koskevissa väittämissä (kaavio: 12) asiakkaat ovat kertoneet mielipiteensä viiteen Likertin asteikko kysymykseen ja yhteen avoimeen vastausvaihtoehtoon. Avoimessa vaihtoehdossa vastaajat saivat täsmentää haluamaansa tai haluamiaan kysymyksiä. Viisi ensimmäistä kysymystä oli esitetty Likertin viisiportaisen asteikon mukaan. Vastausvaihtoehtoina olivat täysin samaa mieltä, jokseenkin samaa mieltä, ei samaa eikä eri mieltä, jokseenkin eri mieltä ja täysin eri mieltä. Yrityksen tarjoama mallisto koettiin melko riittäväksi(69 %) vastausten perusteella. Kuitenkin avoimiin kysymyksiin joissa kysyttiin parannusehdotuksia yrityksen toimintaan olivat asiakkaat vaivautuneet useaan otteeseen kertomaan että, mallisto on riittämätön. Yrityksellä voisi olla syytä tarkistaa malliston laajuutta ja selvittä esittelevätkö remonttisuunnittelijat yleensä kaikkia saatavilla olevia malleja. Hintalaatu-suhde oli asiakkaiden mielestä ollut kyseenalainen. Vastaajista vain 25 % oli täysin tyytyväisiä yrityksen tarjoamaan hinta-laatu suhteeseen. Tämä kysymys kuvastaa, onko yritys onnistunut luomaan kuvaa tasokkaasta remonttiyrityksestä, kuten heillä on tarkoitus. Osa vastaajista oli täsmentänyt avoimeen vastausvaihtoehtoon, että heillä ei ole ammattitaitoa arvioida yrityksen hinta-laatu suhdetta. Kysymyksen vastauksien puitteissa yrityksen olisi hyvä nostaa joko laatunsa näkyvyyttä tai laskea hintoja. Hinta-laatu suhdetta oli kommentoitu\n46 46 myös kysymyksessä neljätoista, jossa muutama vastaaja kertoi kaipaavansa yritykseltä enemmän mainontaa ja neljätoista vastaaja ehdotti yritykselle lisää läpinäkyvyyttä hinnoitteluun ja hieman halvempia hintoja. Yrityksen hinta-laatu suhdetta eivät vastaajat ole kovin osanneet määritellä mikä voi osittain johtua siitä että yritys ei anna erittelyä eri materiaalin kustannuksista asiakkaalle. Asiakas saa vain remontin kokonaissumman ja työn sekä materiaalien erittelyn verotusta varten. Yritys voisi muuttaa näiden vastausten pohjalta hinnoitteluaan läpinäkyvämmäksi ja tuoda eri hinta luokan materiaaleja selkeämmin esiin remonttisuunnittelun yhteydessä. Palvelu koettiin kokonaisuudessaan toimivaksi. Asiakkaista 87 % oli vähintään jokseenkin sitä mieltä että kokonaisuus toimi. Tämä puoltaa myös tyytyväisyys ja suosittelu kysymyksien prosentteja. Yritys on koettu kokonaisuudessa remonttialalla hyvin toimivaksi yritykseksi. Yrityksen toiminta on herättänyt luottamusta suurimman (88 %) osan asiakkaan suhteen. Väittämä neljä kysyi herättikö yrityksen toiminta luottamusta. Luottamusta pyydettiin kuitenkin kysymykseen neljätoista tulleiden parannusehdotuksien mukaan lisää. Yrityksen hinnoittelun läpinäkyvyys voi vaikuttaa tämän kysymyksen vastausprosentteihin. Koska asiakas ei saa tarkkaa tietoa mihin remonttiin kuluvat rahat menevät, voi luottamus olla vähäisempää. Vaikka vain pieni osa vastaajista on ollut eri mieltä väittämän suhteen, on täysin samaa mieltä olevien osuus suhteellisesti melko vähäinen. Yrityksen kannattaisi panostaa enemmän luottamusta herättävään toimintaan esimerkiksi juuri laskutuksen suhteen. Yritystoiminnan ammattitaitoiseksi koki suurin osa asiakkaista. Tämä kysymys tarkentaa onko yritys onnistunut luomaan kokonaisuuskuvaa palvelupolun eri vaiheissa ammattitaitoisesta remonttiyrityksestä. Asiakkaista 63 % oli täysin samaa mieltä ja 25 % oli jokseenkin samaa mieltä. Asiakkaista 89 % on vähintään jokseenkin samaa mieltä siitä että yritys on toiminut ammattitaitoisesti. Aiemmissa ammattitaitoa kysyvissä kysymyksissä vastausprosentit ovat olleet melko samankaltaisia. Näiden tulosten perusteella voidaan mielestäni olettaa että yrityksen työntekijöiden ammattitaito koetaan vähintäänkin melko hyväksi.\n47 Yritystä koskevia väittämiä. Täysin samaa mieltä Jokseenkin samaa mieltä Ei samaa eikä eri mieltä Jokseenkin eri mieltä Täysin eri mieltä Ei vastausta 5. Yritystoiminta oli ammattitaitoista 63 % 25 % Yrityksen toiminta herätti luottamusta 61 % 27 % Palvelu oli kokonaisuudessaan toimivaa 60 % 27 % Hinta-laatu suhde oli hyvä 25 % 38 % 21 % Mallisto oli riittävä 34 % 35 % 15 % 11 % 33 Kaavio 12: Yritystä koskevat väittämät 6.10 Yleinen tyytyväisyys yritykseen Asiakkaat kokivat olleensa tyytyväisiä yritykseen. Asiakkailla oli mahdollisuus selittää miksi oli tai ei ollut tyytyväinen. Vastanneista 89 % oli tyytyväisiä Kotikolmosiin ja 8 % ei ollut tyytyväisiä (kaavio: 13). Avoimiin kysymyksiin vastauksia oli tullut 130 kappaletta. Avoimiin kysymyksiin vastanneista 83 % eli 107 vastaajaa oli tyytyväisiä Kotikolmosiin ja 18 % eli 23 vastaajaa ei ollut tyytyväisiä. Nämä prosentit selittyvät sillä, että osa vastanneista kertoi olleensa tyytyväinen, mutta lisännyt vastauksen myös kohtaan en ole tyytyväinen. Eli hieman päällekkäisyyksiä vastauksista löytyi. Tyytyväisyysprosentti on sangen korkea ja kertoo siitä että yritys on onnistunut yleisesti koko palveluprosessin tuottajana. Tuloksen varmistamiseksi asiaa kysyttiin samankaltaisesti kysymyksessä kahdeksan, suosittelisitko Kolmosia ystävällesi/tuttavallesi. Kysymykseen kahdeksan vastanneista 86 % vastanneista suosittelisi Kotikolmosia. Vastauksissa on varsin pieni kolmen prosentin ero. Vastausprosenttien ero voi selittyä ihan vain suomalaisen luonteen ominaispiirteiden kautta. Suomalaiset eivät välttämättä lähde suuremmin kertomaan uudesta remontista vaan pitävät tiedon vain itsellään.\n48 Oletteko tyytyväinen Kolmosiin? 8 % 3 % ei vastausta kyllä 89 % ei Kaavio 13: Vastaajien tyytyväisyys yritykseen 6.11 Asiakkaiden parannusehdotuksia yrityksen toimintaan Suurin osa asiakkaista (55 %) oli esittänyt yritykselle parannusehdotuksia tai muita terveisiä. Vastaukset jaoteltiin kolmeen kategoriaan, postitiivisiin, neutraaleihin ja negatiivisiin. Positiivisia kommentteja oli kolmetoista eli 16 % vastanneista, neutraaleja vastauksia tuli kuusitoista eli 20 % vastanneista ja negatiivisia vastauksia oli 53 eli 65 % kysymykseen vastanneista. Kaiken kaikkiaan negatiivisia vastauksia ja parannusehdotuksia tuli paljon. Erityisen paljon vastaajat olivat kommentoineet hinnoittelun läpinäkyvyyden lisäämistä, malliston laajentamista ja tiedonkulkua asentajan, työnjohtajan ja suunnittelijan välille. Vaikka negatiivisia kommentteja suhteutettuna kokonaiskyselyn vastaajamäärään oli paljon (1/3), oli yritykseen tyytyväisyys kuitenkin korkea. Tämä voi kertoa siitä että yleisesti remonttialaa pidetään vähemmän rehellisenä alana ja Kotikolmoset Oy on onnistunut tuomaan jotakin uutta asiakkaille, jonka vuoksi tyytyväisyys on korkea. Pidemmällä aikavälillä olisi yrityksen hyvä pyrkiä lisäämään hinnoittelun läpinäkyvyyttä luotettavuuden parantamiseksi.


Miksi valita Pichler Tools? – Työkalut autonkorjaukseen – Toolx Oy\nEtusivu » Uutiset » Miksi valita Pichler Tools?\nMiksi valita Pichler Tools?\nPichler suunnittelee ja kehittää työkalujansa autokorjaamojen tarpeiden kautta. Esimerkiksi: kun hehkutulpat katkeavat, tarvitaan neuvoja ja oikeita työkaluja niiden ulos saamiseksi.\nPichler yrityksenä - työkaluja autonkorjaukseen\nPichler Tools on yli 40-vuotias itävaltalainen työkaluvalmistaja, joka valmistaa laadukkaita ja aikaasäästäviä erikoistyökaluja mm. autonkorjaukseen. Pichler suunnittelee ja kehittää työkalujansa autokorjaamojen tarpeiden kautta. Kun hehkutulpat katkeavat, tarvitaan neuvoja ja oikeita työkaluja niiden ulos saamiseksi. Sama toistuu monesti esimerkiksi suuttimien kohdalla. Jos näitä töitä ei tehdä oikeilla työkaluilla, voidaan esimerkiksi sylinterikansi joutua avaamaan, mikä tarkoittaa ylimääräistä työtä ja myös sylinterikannen tiivisteen vaihtoa.\nKatso alta video M9R-työkaluista, joilla pystytään irrottamaan juuttunut dieselsuutin.\nErikoistyökalut moneen eri autonkorjauksen työhön\nPichlerin missiona on suunnitella työkalut niin, että ne säästävät aikaa ja yksinkertaistavat korjaustoimenpiteitä. Moderneissa autoissa työvaiheet voivat olla hyvinkin vaativia ja aikaavieviä. Pichler pysyy ajan hermolla kehittäessään erikoistyökaluja näihin, uusiin autoihin.\nSuosituimmat Pichlerin työkalut ovat hehkutulppien ja suuttimien irrotustyökalut, joiden avulla jumittuneet tai kierteisiin katkenneet osat saadaan hellävaraisesti poraamalla irtoamaan, jonka jälkeen kanavat saadaan puhdistettua ja kierteet tehtyä uusiksi. Muita suosittuja työkaluja ovat induktiokuumentimet, joilla saadaan kuumennettua ilman liekkiä, sekä alustan työkalut, joilla helpotetaan esimerkiksi pallonivelen vaihtotyötä.\nTutustu tuotekategorioihin tarkemmin alta!\nMoottoreiden suuttimien irrotus on niitä hankalia toimenpiteitä sylinterikannen läheisyydessä, joissa vaaditaan vetovoimaa oikeaan paikkaan.\nSuuttimien jumittuminen paikoilleen johtuu monen asian summasta: liasta, palaneesta tiivisteestä, sähkökemiallisesta korroosiosta ja lasinpesunesteestä.\nPichler-suutintyökaluilla suuttimien irrotus käy nopeammin ja varmemmin. Saatavilla on työkaluja erityyppisille moottoreille.\nHehkutulpan (tai bensiinimoottoreissa sytytystulpan) irrotus ja vaihto voi olla vaikeaa, jos tulppa on jumissa tai jopa katkeaa sylinterikanteen.\nKatkenneen hehkutulpan irrotus onnistuu kuitenkin Pichler-hehkutyökaluilla, kuten yleismallin hehkutulpan irrotussarjalla M10 x 10. Saatavilla myös muille kierteille sopivia työkaluja.\nTyökaluilla porataan hehkutulppaan, millä saadaan hehkutulppa irrotettua. Työkaluilla saadaan myös tehtyä kierteet uudelle hehkutulpalle.\nPichler-työkaluilla saadaan myös puhdistettua hehkukanavat ja -elementit.\nYksi Pichlerin suosituimmista erikoistyökaluista ovat vääntötyökalut. Niiden avulla alustan työt helpottuvat niin, ettei esimerkiksi vetoakselia vaihtaessa tarvita kuin yksi henkilö, sillä vääntötyökalun avulla saadaan kevennettyä alatukivartta.\nTutustu alustatyökaluihin, kysy lisää ja tilaa!\nPichlerin induktiokuumentimilla kuumennat ahtaissakin paikassa ilman liekin tuomaa turvallisuusuhkaa.\nToolxin verkkokaupasta löydät Pichlerin suosituimpia tuotteita.\nTutustu Pichlerin sivuihin ja kaikkiin tuotekategorioihin englanninkielisillä sivuilla täältä.\nEli: miksi valita Pichler?\nEtenkin diesel-moottoreille tarkoitetut kätevät työkalut – työkalut helpottavat vaikeita töitä\nHyvä hinta-laatusuhde – kätevät työkalut maksavat itsensä nopeasti takaisin\nMonipuolinen valikoima – monia eri sarjoja erityisiin tapauksiin sekä yksittäisiä työkaluja\nKysyttävää Pichlerin erikoistyökaluista? Ota yhteyttä!\nToolx Oy on työkalukauppa auto- ja konekorjauksen ammattilaisille. Valikoimista löytyy laadukkaat työkalut myös teollisuuden eri tarpeisiin.\n040 5009 933


Ympäristön siivoustalkoot - Partio-ohjelma\nSeikkailija tekee päivän hyvän työn. Hän huolehtii omalta osalta elinympäristöstään.\nEtusivu Partio-ohjelma Seikkailijat (10-12 v.) vanha Taitomerkit Vastuullinen kuluttaja Ympäristön siivoustalkoot\nSeikkailija osallistuu puiston, tienpätkän, metsikön tai ulkoilureitin siivoukseen.\nTaitoalueet Arjen taidot Kestävä kehitys Palvelu\nJohtajan tehtävä: Sampo ohjaa seikkailijoita löytämään ja valitsemaan siivottavan kohteen. Hän huolehtii talkoisiin liittyvistä käytännönjärjestelyistä, kuten kotiin tiedottamisesta, siivousvälineistä ja mahdollisesta luvan pyytämisestä.\nSeikkailijat siistivät kadunvarsia kaupungin tai kunnan keskustassa. He voivat valita itselleen tärkeitä ja tuttuja reittejä tai keskittyä alueen ongelmakohtiin. Sammon tehtävänä on etukäteen varmistaa, mille alueille siivousurakka kannattaa kohdentaa.\nSeikkailijat järjestävät siivoustalkoot. He valitsevat talkoille paikan ja ajankohdan sekä kutsuvat mukaan muuta talkooväkeä esimerkiksi perheenjäseniä tai muita lippukuntalaisia. Seikkailijat huolehtivat jätteiden lajittelusta talkoiden jälkeen.